cyanic-selkie/wikianc huggingface dataset:
মধ্যপ্রাচ্য
অর্থনীতি
মধ্যপ্রাচ্য সাইপ্রাস, তুরস্ক, মিশর, লেবানন ও ইস্রায়েল বাদে পর্যটন অর্থনীতির একটি অপেক্ষাকৃত অনুন্নত এলাকয় পরিণত হয়েছে। কারণ আদিকাল থেকে এই অঞ্চল সামাজিকভাবে রক্ষণশীল প্রকৃতির এবং এর সাথে মধ্যপ্রাচ্যের নির্দিষ্ট কিছু অঞ্চল রাজনৈতিকভাবে অস্থিতিশীল। তবে সাম্প্রতিক বছরগুলিতে সংযুক্ত আরব আমিরাত, বাহরাইন ও জর্ডান পর্যটন সুবিধার উন্নতি ও পর্যটন-সম্পর্কিত বিধিনিষেধমূলক নীতিগুলি কিছু শিথিল করার কারণে বৃহত্তর সংখ্যক পর্যটকদের আকর্ষণ করতে শুরু করেছে।
মধ্যপ্রাচ্য ও উত্তর আফ্রিকায় অঞ্চলে বেকারত্বের হার উল্লেখযোগ্যভাবে বেশি। বিশেষ করে ১৫-২৯ বছর বয়সী তরুণদের মধ্যে, যা অঞ্চলের মোট জনসংখ্যার ৩০% এর প্রতিনিধিত্ব করে। আন্তর্জাতিক শ্রম সংস্থার মতে ২০০৫ সালে মোট আঞ্চলিক বেকারত্বের হার ছিল ১৩.২%, যুবকদের মধ্যে তা ২৫% এবং দেশ হিসেবে মরক্কোতে ৩৭% ও সিরিয়ায় ৭৩% পর্যন্ত।
জলবায়ু পরিবর্তন
মধ্যপ্রাচ্য এবং উত্তর আফ্রিকার জলবায়ু পরিবর্তন (এমইএনএ) বলতে এই অঞ্চলের জলবায়ুর পরিবর্তন ও দেশগুলির পরবর্তী প্রতিক্রিয়া, অভিযোজন ও প্রশমন কৌশলগুলিকে বোঝায়। ২০১৮ সালে এ অঞ্চলটি ৩.২ বিলিয়ন টন কার্বন ডাই অক্সাইড নির্গত করেছে এবং তারা বিশ্বব্যাপী মোট জনসংখ্যার মাত্র ৬% হওয়া সত্ত্বেও বিশ্বব্যাপী গ্রীনহাউস গ্যাস নির্গমনের (জিএইচজি) ৮.৭% উৎপাদন করেছে। এই গ্যাস নির্গমনের  বেশিরভাগই হয় শক্তি খাত থেকে। ব্যাপক তেলখনির কারণে তেল মধ্যপ্রাচ্য ও উত্তর আফ্রিকার অনেক অর্থনীতির একটি অবিচ্ছেদ্য উপাদান। এছাড়া বিশাল প্রাকৃতিক গ্যাসের মজুদ অঞ্চলের মধ্যে পাওয়া যায়।   এসকল কারণে মধ্যপ্রাচ্য অঞ্চলটি জলবায়ু পরিবর্তনের জন্য সবচেয়ে ঝুঁকিপূর্ণ অবস্থানে রয়েছে এবং এর প্রভাবের মধ্যে রয়েছে খরা পরিস্থিতি বৃদ্ধি, শুষ্কতা, তাপপ্রবাহ ও সমুদ্রপৃষ্ঠের উচ্চতা বৃদ্ধি।
জলবায়ু পরিবর্তনের আন্তঃসরকারি প্যানেল (আইপিসিসি) দ্বারা চিহ্নিত জলবায়ু পরিবর্তনের প্রধান প্রভাবগুলির মধ্যে তীক্ষ্ণ বৈশ্বিক তাপমাত্রা ও সমুদ্রপৃষ্ঠের পরিবর্তন, বৃষ্টিপাতের ধরণ পরিবর্তন এবং চরম আবহাওয়ার ঘটনাগুলির ক্রমবর্ধমান ফ্রিকোয়েন্সি হল জলবায়ু পরিবর্তনের কিছু প্রধান প্রভাব৷ এই অঞ্চলটি তার শুষ্ক ও আধা-শুষ্ক পরিবেশের কারণে এ ধরনের প্রভাবের জন্য বিশেষভাবে ঝুঁকিপূর্ণ এবং কম বৃষ্টিপাত, উচ্চ তাপমাত্রা ও শুষ্ক মাটির মতো জলবায়ু চ্যালেঞ্জের মুখোমুখি। আইপিসিসি (আইপিসিসি) অনুমান করে যে, ২১ শতক জুড়ে পরিস্থিতি আরো খারাপ হবে এবং এই অঞ্চলের কিছু অংশ ২১০০ সালের আগে বসবাসের অযোগ্য হয়ে পড়ার ঝুঁকি রয়েছে।
দ্য এলিফ্যান্ট হুইস্পারার্স
দ্য এলিফ্যান্ট হুইস্পারার্স ২০২২ সালের ভারতীয় তামিল ভাষার স্বল্পদৈর্ঘ্য প্রামাণ্যচিত্র। এটি কার্তিকি গনসালভেসের অভিষেক চলচ্চিত্রনির্মাণ। তথ্যচিত্রটি এক দম্পতি এবং তাদের যত্নের দায়িত্বে থাকা রঘু নামক একটি অনাথ শিশু হাতির আত্মিক বন্ধন সম্পর্ক নিয়ে নির্মিত। শিখ্যা এন্টারটেইনমেন্ট প্রযোজিত প্রামাণ্যচিত্রটি ২০২২ সালের ৯ নভেম্বর মার্কিন যুক্তরাষ্ট্রে অনুষ্ঠিত ডক এনওয়াইসি চলচ্চিত্র উৎসবে প্রথম প্রদর্শনী হয়েছিল। একইবছর ৮ ডিসেম্বর নেটফ্লিক্স-এ বিশ্বব্যাপী মুক্তি পায়। চলচ্চিত্রটি ৯৫তম একাডেমি পুরস্কারে শ্রেষ্ঠ স্বল্পদৈর্ঘ্য প্রামাণ্যচিত্র বিভাগে একাডেমি পুরস্কার লাভ করে। এটি এই বিভাগে একাডেমি পুরস্কার বিজয়ী প্রথম ভারতীয় চলচ্চিত্র।
বিষয়বস্তু
ডান|থাম্ব|রঘু (হাতি) স্নান করছে, মুদুমালাই জাতীয় উদ্যান, [[তামিলনাড়ু, ভারত]] দ্য এলিফ্যান্ট হুইস্পারার্স বোম্যান এবং বেলি নামে একটি আদিবাসী দম্পতির গল্প বলে। যাদের রঘু নামে একটি অনাথ শিশু হাতির দায়িত্ব দেওয়া হয়। আহত শিশু হাতিটি যেন বেঁচে থাকে এবং সুস্থ হিসেবে বেড়ে ওঠে তা নিশ্চিত করতে তারা অনেক কষ্ট করে। তাদের সাথে হাতির শক্তিশালী আত্মিক বন্ধন গড়ে ওঠে। তারা আম্মুকুট্টি নামের আরেকটি হাতি দত্তক নেয় এবং অবশেষে রঘুকে ছেড়ে দিতে হয়। ভারতের তামিলনাড়ু রাজ্যের মুদুমালাই জাতীয় উদ্যানে ধারণকৃত প্রামাণ্যচিত্রটি সেই স্থানের প্রাকৃতিক সৌন্দর্যকেও তুলে ধরে। এটি প্রকৃতির সাথে সামঞ্জস্য রেখে আদিবাসীদের জীবনকে অন্বেষণ করে। প্রামাণ্যচিত্রটি কেবল প্রাণী ও মানুষের মধ্যে বন্ধন এবং সহ-অবস্থানের একটি হৃদয়স্পর্শী গল্প নয়, ভারতীয় সংস্কৃতি এবং পরিবেশ সংরক্ষণের ঐতিহ্যও প্রদর্শন করে।
উৎপাদন
ডান|থাম্ব|ভারতের মুদুমালাই টাইগার সংরক্ষণাগারে একটি হাতির পরিবার কার্তিকি গনসালভেস এই প্রামাণ্যচিত্রটি তৈরি করতে কাট্টুনায়কন উপজাতির মানব-হাতি মিশ্রিত পরিবারকে উপস্থাপন করে। কার্তিকি ও তার দল প্রামাণ্যচিত্র নির্মাণে পাঁচ বছর সময় নিয়েছেন। তিনি বলেছিলেন, "আমি রঘুর (বাচ্চা হাতির) সাথে দেখা করি, যখন সে ঠিক তিন মাস বয়সে ছিল। আমি তার সাথে প্রায় দেড় বছর কাটিয়েছি।" প্রামাণ্যচিত্রের চিত্রগ্রহণের সময় তার দল চিতাবাঘ, বাঘ এবং বানর সহ সংরক্ষণাগারের অন্যান্য প্রাণীদেরও চিত্র গ্রহণ করে।
অভ্যর্থনা
থাম্ব|৯৫তম একাডেমি পুরস্কারে এলিফ্যান্ট হুইস্পারার্স দল পর্যালোচনা অনুমোদনকারী রটেন টম্যাটোস ওয়েবসাইটে ৫টি পর্যালোচনার উপর ভিত্তি করে ৭.৭/১০ গড় রেটিং সহ চলচ্চিত্রটির অনুমোদন রেটিং ১০০% রয়েছে।
রেডি স্টেডি কাট- এর রোমি নর্টন প্রামাণ্যচিত্রটিকে ৫-এর মধ্যে ৩.৫ তারকা দিয়েছেন এবং বলেছেন যে "এটি অবশ্যই দেখার যোগ্য, বিশেষ করে যদি আপনি হাতি পছন্দ করেন"। পৌলোমি দাস ফার্স্টপোস্টের পর্যালোচনা করে লিখেছেন, "আখ্যান, মোটামুটি সহজবোধ্য, গল্প বলার সাথে প্ররোচিত হতে পরিচালিত করে।" চিত্রগ্রহণের প্রশংসা করে লিখেছেন, "প্রামাণ্যচিত্রটি তার অত্যাশ্চর্য চিত্রগ্রহণ শৈলীর দ্বারা উন্নত হয়েছে।" লেইজার বাইটের মনজিৎ সিং প্রামাণ্যচিত্রটির পর্যালোচনায় এটির চিত্রনাট্যর প্রশংসা করেন, "সম্পূর্ণ তথ্যচিত্রটি একটি অভিজ্ঞতার মতো দেখায়, যা শুধু দেখার চেয়ে অনুভব করা বেশি দরকার।" তিনি আরো মতামত দেন যে "প্রামাণ্যচিত্রটি আপনাকে কাঁদতেও সক্ষম এবং এটি বছরের সেরা উপস্থাপনা।"
বিতর্ক
দ্য হিন্দু মিডিয়া আউটলেটের সাথে একটি সাক্ষাৎকারে আদিবাসী দম্পতি বোম্যান ও বেলি বলেছিলেন যে, ৪১ মিনিটের তথ্যচিত্রের ধারণের সময় তাদের 'শোষণ' করা হয়েছিল এবং চলচ্চিত্র নির্মাতারা তাদের পারিশ্রমিক দেননি বা দেওয়া প্রতিশ্রুতি পূরণ করেননি। পরিচালক নির্মাণের সময় বন্ধুত্বপূর্ণ ছিলেন কিন্তু খ্যাতি অর্জনের পরে দূরে সরে গেছেন। তবে চলচ্চিত্র নির্মাতা এই সব দাবি অস্বীকার করেছেন।
ভারতীয় ঝটপট খাবার
ঝটপট খাবারে, একটি প্লেট ইতিমধ্যেই বিভিন্ন রান্না করা শাকসবজি ও তরকারি সহ একটি নির্দিষ্ট পরিমাণ ভাত ও ভারতীয় ফ্ল্যাটব্রেড একটি প্রিপেইড কুপনের বিপরীতে কাউন্টার জুড়ে হস্তান্তর করা হয়েছে। তরকারি ও রুটি অঞ্চল ও স্থানীয় পছন্দগুলির উপর নির্ভর করে পরিবর্তিত হয়। বেশি দামের সংমিশ্রণে মিষ্টি যোগ করতে পারে। রিফিল সাধারণত দেওয়া হয় না।
শৈলী
একই প্রাঙ্গনে বিভিন্ন কাউন্টারে বিভিন্ন রন্ধনশৈলী পরিবেশন করা সাধারণ। একটি বৃহৎ নিরামিষভোজী জনগোষ্ঠীর উপস্থিতি, যারা আমিষ খাবার পরিহার করে, এমন আউটলেটের জন্ম দিয়েছে যা একচেটিয়াভাবে নিরামিষ ঝটপট খাবার পরিবেশন করে। এছাড়াও, দিনের সময়ের উপর নির্ভর করে বিভিন্ন ধরণের খাবার পরিবেশন করা যেতে পারে। কফি, চা, কোমল পানীয় ও ফলের রস এই ধরনের আউটলেটগুলিতেও পরিবেশন করা যেতে পারে। কিছু আউটলেটে আইসক্রিম, চাট ইত্যাদির জন্য বিশেষভাবে নকশা করা কাউন্টার থাকতে পারে।
সৎসঙ্গ
সৎসঙ্গ হচ্ছে শ্রীশ্রীঠাকুর অনুকূলচন্দ্র কর্তৃক প্রবর্তিত একটি ধর্মীয় আন্দোলন। এর আদর্শ হচ্ছে - ধর্ম কোনো অলৌকিক ব্যাপার নয় বরং বিজ্ঞানসিদ্ধ জীবন সূত্র; ভালোবাসাই মহামূল্য, যা দিয়ে শান্তি কেনা যায়। বর্তমানে ‘সৎসঙ্গ’-এর নূন্যধিক পাঁচ সহস্র কেন্দ্র রয়েছে; এইগুলি সৎসঙ্গ বিহার, সৎসঙ্গ অধিবেশন কেন্দ্র, সৎসঙ্গ উপাসনা কেন্দ্র, সৎসঙ্গ মন্দির, ঠাকুরবাড়ি প্রভৃতি নামে বিভিন্ন স্থানে প্রতিষ্ঠিত। ভারত ছাড়াও বাংলাদেশ, নেপাল, বার্মা, মধ্যপ্রাচ্য, ইউরোপ, আফ্রিকা, আমেরিকাও ছড়িয়ে আছে কেন্দ্রগুলো। সৎসঙ্গ হলো ‘সৎ’-এ সংযুক্তির সহিত তৎগতি সম্পন্ন যারা-তাদের মিলনক্ষেত্র। ভারতবর্ষের প্রায় সমস্ত প্রদেশে গড়ে উঠেছে ‘সৎসঙ্গ বিহার’। চার মহানগরেই ‘সৎসঙ্গ বিহার’ স্থাপিত হয়েছে।
মূলনীতি
এ সংগঠনের পাঁচটি মূলনীতি হচ্ছেঃ যজন, যাজন, ইষ্টভৃতি, স্বস্ত্যয়নী এবং সদাচার।
মূলস্তম্ভ
শিক্ষা, কৃষি, শিল্প ও সুবিবাহ।
উদ্দেশ্য
‘সৎসঙ্গ’-এর উদ্দেশ্য মানুষকে সত্যিকারের মানুষ হিসেবে গড়ে তোলা। সৎসঙ্গ কখনো সম্প্রদায়ে বিশ্বাস করে না। ধর্ম কখনও বহু হয় না-ধর্ম এক। সপারিপার্শ্বিক জীবন-বৃদ্ধির পথে এগিয়ে চলাই ধর্মের প্রধান লক্ষ্য। ধর্ম মূর্ত্ত হয় আদর্শে এবং শ্রীশ্রীঠাকুর হলেন ধর্মের মূর্ত্ত আদর্শ। তিনি কোন সম্প্রদায়-বিশেষের নন, বরং সব সম্প্রদায়ই তাঁর। শ্রীশ্রীঠাকুর বলেছেন-“একজন মানুষের বিনিময়ে আমি একটি সাম্রাজ্য ত্যাগ করতে পারি, কিন্তু একজন মানুষকে ছাড়তে পারি না।”
নীতিবাক্য
'সৎসঙ্গ' এর নীতিবাক্য হচ্ছে: "দদাতু জীবনবৃদ্ধি নিরন্তরং স্মৃতি চিদযুতে"; এর অর্থ হলোঃ "আমাকে প্রতিনিয়ত চেতনাবাহী স্মৃতিযুক্ত জীবন দান করো"।
দেওঘর সৎসঙ্গ আশ্রম
ভারতের ও বহির্ভারতের সৎসঙ্গ সংশ্লিষ্ট কর্মকান্ডের প্রধান নির্দেশনা মূলত এই আশ্রম থেকেই আসে। শ্রীশ্রীঠাকুর অনুকূলচন্দ্র তাঁর নরলীলার ৫৯ বছর বয়সে এখানে এসেছিলেন এবং ২৩ বৎসর এই আশ্রমেই কাটিয়েছিলেন। “দেওঘর সৎসঙ্গ আশ্রম” ঝাড়খন্ডের সাঁওতাল পরগণার অন্তর্গত বৈদ্যনাথ পীঠস্থানের সংলগ্ন দেওঘরে অবস্থিত। জসিডি রেলস্টেশনের পর শাখা স্টেশন বৈদ্যনাথ ধাম। সেখান থেকে মাইল কয়েক এগিয়ে গেলেই দেওঘর আর সেখানেই অবস্থিত দেওঘর সৎসঙ্গ আশ্রম।
অবস্থান ও প্রাকৃতিক পরিবেশ
দেওঘর সৎসঙ্গ আশ্রম এলাকার পরিবেশ প্রাকৃতিক সৌন্দর্যে ভরপুর। গেরুয়া রংয়ের মাটির বুকে প্রাকৃতিক সৌন্দর্যে ভরপুর। শাল, তাল, আম, জাম, হরিতকী প্রভৃতি শ্যামালিমা, অদূরে পাহাড়। অল্প দূরেই কর্মনাশা নদী। গঙ্গা চলে গেছে প্রায় বিশ ক্রোশ উত্তর দিয়ে পূর্বে। বৈদ্যনাথ ধাম পীঠস্থানের বিখ্যাত বৈদ্যনাথ ও পাবর্তী মন্দির ছাড়াও বহু দেব-দেবীর মন্দির রয়েছে বিভিন্ন স্থানে। তাছাড়া রয়েছে রামকৃষ্ণ বিদ্যাপীঠ আর অল্প দূরেই শ্রীশ্রী বালানন্দ স্বামীর আশ্রম!
দেওঘরে শ্রীশ্রীঠাকুরের শুভ আগমন
১৯৪৬ সালে শ্রীশ্রীঠাকুরের  ৬৭টি তম জন্মজয়ন্তি উৎসব হওয়ার পরে শ্রীশ্রীঠাকুর  হঠাৎ ঘোষণা করলেন তিনি পশ্চিমে যাবেন। বিহারের ভূমিতেই প্রতিষ্ঠিত শ্রীশ্রীঠাকুরের গুরু সরকার সাহেবের ‘গাজীপুর সৎসঙ্গ আশ্রম’। সরকার সাহেবের পর সন্তমত প্রচারের শক্তিমান সন্ত আর কেউ ছিলেন না বিহার বা যুক্ত প্রদেশে।কোটি কোটি টাকা খরচ করে বানানো হিমায়েতপুর সৎসঙ্গ আশ্রম ছেড়ে শ্রীশ্রীঠাকুর যাত্রা করলেন দেওঘরের উদ্দেশ্যে। ৩০শে আগস্ট, ১৯৪৬ ইংরেজি সালে শ্রীশ্রীঠাকুর বৈদ্যনাথধাম পর্যন্ত রেলগাড়ির বগি রিজার্ভ করার জন্য মার্কিন ভক্ত নরম্যান ডি ফেন, ভোলানাথ সরকার ও রাজেন্দ্রনাথ মজুমদারকে বলেন। সেই সঙ্গে শ্রীশ্রীঠাকুর সুশীলচন্দ্র বসু ও বীরেন্দ্রলাল মিত্রকে দেওঘরে একটি খুব বড় বাড়ি ভাড়া করতে বললেন। রোহিনী রোডস্থিত বড়াল-বাংলো নামে সুবৃহৎ বাড়িটি ঠিক করা হয়েছিল। (দয়াল ঠাকুর, পৃষ্ঠা:৩৫) ১৯৪৬ এর ১লা সেপ্টেম্বর শ্রীশ্রীঠাকুর পরিবার ও কতিপয় ভক্তসহ রওনা হন দেওঘর অভিমুখে। দ্বিতীয় দিন অর্থাৎ ২রা সেপ্টেম্বর সকাল ৯টায় মায়াতীতের মত নিজ জন্মভূমি ও দীর্ঘ ৫৮ বছরের লীলাভূমি পেছনে ফেলে শ্রীশ্রীঠাকুর উপনীত হলেন দেওঘরের বড়াল-বাংলোতে।
আশ্রমের শুরুর ইতিহাস
পরম প্রেমময় শ্রীশ্রীঠাকুর দেওঘরে আসার পর এখানেও (সৎসঙ্গ আশ্রম দেওঘর) তাকে ঘিরে রচিত হয় অমৃতলোভা মধুচক্র। তাকে দর্শন করতে, তার সান্নিধ্য পেতে, তার আদর্শবাদ জানতে ও বুঝতে জাতি-বর্ণ-সম্প্রদায় নির্বিশেষে দেশ-বিদেশের নানা মানুষ আসতে থাকেন। নিত্য আসতে লাগল দর্শক সাধু, সুধী, দার্শনিক, বৈজ্ঞানিক, শিল্পী, সাহিত্যিক, সাংবাদিক, রাজনৈতিক ও রাষ্ট্রীয় নেতৃবৃন্দ। নানাজনে নানা জিজ্ঞাসা নিয়ে এসে সমাধান পেতে লাগল শ্রীশ্রীঠাকুরের কাছে থেকে। দেশে বিদেশে পাঠানো হলো ঋত্বিক। লক্ষ লক্ষ বেড়ে গেল সৎসঙ্গী। আমেরিকা থেকে হাবার্ট বিশ্ববিদ্যালয়ের ডক্টরেট উপাধিপ্রাপ্ত হাউজ্যারম্যান, স্পেনর্স, ল্যুটস্ম্যান প্রমুখ কতিপয় পাশ্চাত্য পণ্ডিত শ্রীশ্রীঠাকুরের কাছে দীক্ষা গ্রহণ করে রয়ে গেলেন শ্রীশ্রীঠাকুরের স্থায়ী পার্ষদ রূপে আশ্রমে। দশ-বারোটি বছরের মধ্যেই বিশ্বব্যাপী আদর্শ মানবধর্ম প্রচারের কেন্দ্র রূপে এক আন্তর্জাতিক পীঠস্থানের রূপ গ্রহণ করল দেওঘর সৎসঙ্গ আশ্রম।। দেওঘরে শ্রীশ্রীঠাকুরের উত্তর-লীলার ২৩ বছরে বিভিন্ন সময়ে দেশের নেতৃস্থানীয়দের মধ্যে যারা আসেন তাদের মধ্যে উল্লেখযোগ্য লালবাহাদুর শাস্ত্রী, অনন্ত শায়নম্, আয়েঙ্গার, গুলজারিলাল নন্দ, ডি. আলগেসান্, পণ্ডিত বিনোদানন্দ ঝা প্রমুখ। অল্পদিনের ভেতরেই বিহার (ঝাড়খন্ড) হয়ে উঠল সমগ্র ভারতের ধ্যানকেন্দ্র। দেশের নানাপ্রান্ত হতে দর্শণার্থীর ভীড় উত্তরোত্তর বৃদ্ধি পেতে লাগল। পাবনার মতো এখানেও বহু কর্ম প্রতিষ্ঠান গড়ে উঠল। সরকার পক্ষ সৎসঙ্গী-পরিবৃত এলাকাটির নাম রাখেন ‘সৎসঙ্গ নগর’। সেখানে ডাকঘর ও ব্যাঙ্কের শাখাও খোলা হয়। অচিরেই দেওঘরের সৎসঙ্গ নগর ভক্ত ও ভগবানের মিলন তীর্থে পরিণত হলো। (দয়াল ঠাকুর, পৃষ্ঠা:৩৮) শতশত হিন্দু, মুসলমান, বৌদ্ধ, খ্রিস্টান, জৈন আর শতশত আদিবাসী সাঁওতাল এসে যোগ দিলো সৎসঙ্গে। ভারতের বিভিন্ন রাজ্যের লোক ছাড়াও নেপাল, মিয়ানমার, চীন, জাপান, শ্রীলঙ্কা, আফ্রিকা, ইউরোপ, আমেরিকা প্রভৃতি দেশের লোক এসে শ্রীশ্রীঠাকুরের কাছে দীক্ষা গ্রহণ করতে লাগল। একে একে স্থাপিত হলো ফিলানথ্রপি অফিস, আনন্দবাজার, তপোবন বিদ্যালয়। গড়া হলো দ্বিতল মাতৃমন্দির ‘মনোমোহিনী ধাম’, শ্রীশ্রীঠাকুরের বাসঘর ‘হোসেনি লজ’, ‘পার্লার’, ‘নিরালা নিবাস’, ভক্ত ও অভ্যাগতদের নিয়ে বসার জন্য ‘গোলঘর’, বড়াল বাংলো। শ্রীশ্রীঠাকুর পরিবারের জন্য ‘ষোড়শী ভবন’, ‘বিবেক বিতান’ প্রভৃতি। ক্রমে স্থাপিত হলো পানীয় জল ও বিদ্যুৎ সরবরাহের ব্যবস্থা, অতিথিশালা, প্রেস, পোস্টঅফিস, টেলিগ্রাম অফিস, হাসপাতাল, কলেজ। বাংলা, হিন্দি ও অন্যান্য ভাষায় পত্রিকা প্রকাশের জন্য খোলা হলো প্রকাশনী। ঋত্বিকগণের জন্যে তৈরি হলো ঋত্বিক কলোনি ও আদর্শ ঋত্বিকগণের জন্য ‘যতি আশ্রম’। শতশত একর জমি নিয়ে বসবাস করতে লাগল শতশত সৎসঙ্গী পরিবার। এমনিভাবে আশ্রম স্থাপন করে অতঃপর শ্রীশ্রীঠাকুর তৈরি করলেন ধর্মীয় নগর গড়ার এক মহাপ্রকল্প। গড়ে উঠল নগর। তাতে এসে বাস করতে লাগল হাজার হাজার বাস্তুহারা। বেড়ে চলল জ্ঞান, বিজ্ঞান, সেবা ও সত্য সাধনার পরিপোষক বিভিন্ন প্রতিষ্ঠান। এগুলো হলো ‘অমর দ্যুতি বিদ্যামন্দির’ লাইব্রেরি, ‘দ্যূত দীপ্তি’ হাসপাতাল প্রভৃতি।
আশ্রমের জায়গার পূর্ব ইতিহাস
এক সময় সারা সাঁওতাল পরগণাটি ছিল বাংলাদেশের অন্তর্ভুক্ত। ১৯১১ সালে চলে যায় বিহার প্রদেশে। কিন্তু বহু বাঙালি রয়ে গেল দেওঘরে। স্থানটি স্বাস্থ্যকর বলে অনেক বিশিষ্ট বাঙালি এখানে এসে নিবাস স্থাপন করেছিলেন। দেশবন্ধু এসেও খুলে দিয়েছিলেন একটি বাঙালি কলোনি। এমনি করে কতগুলো বাঙালি পল্লী গড়ে উঠেছিল দেওঘরে। তার মধ্যে একটি বাঙালি পল্লীর নাম পূরণ দহ। এখানে বাড়ি তৈরি করে স্থানীয়ভাবে বাস করতেন ঋষি অরবিন্দ ও বিপ্লবী নায়ক বারীন ঘোষের মাতাসহ রাজর্ষি রাজ নারায়ণ বসু। সেই বাড়ি ও আরো অনেক বাড়ি পরিত্যক্ত হয়ে পড়ে রয়েছিল পূরণ দহে। সেই সব বাড়ি ও আরো কিছু জমি কিনে শ্রীশ্রীঠাকুর স্থাপন করেছিলেন সন্ত মতের ষষ্ঠ কেন্দ্র-দেওঘর সৎসঙ্গ আশ্রম।
আশ্রমে অনুষ্ঠিত উৎসবগুলি
দেওঘর সৎসঙ্গ আশ্রমে বছরে বড়দুটি উৎসব পালিত হয়। বাংলা নববর্ষে(এপ্রিল) ‘পুরুষোত্তম স্বস্তিতীর্থ-মহাযজ্ঞ’ এবং শারদীয়া দুর্গোৎসবের পর ‘শ্রীশ্রীঠাকুরের শুভ জন্ম-মহামহোৎসব’। বর্তমানে অনিবার্য কিছু কারণে কয়েক বছর যাবত নববর্ষ উৎসব আশ্রমের বাইরে দেশের বিভিন্ন স্থানে অনুষ্ঠিত হচ্ছে। আশ্রমে শ্রীশ্রীঠাকুর, শ্রীশ্রীবড়মা, শ্রীশ্রীবড়দা ও শ্রীশ্রীদাদার জন্মতিথি ও আবির্ভাব দিবসগুলি সাড়ম্বরে উদযাপিত হয়। এছাড়াও উদযাপিত হয় শ্রীশ্রীঠাকুরের-পুণ্যস্নানোৎসব, পাবনা থেকে দেওঘর আগমন স্মরণোৎসব, মানিকপুরে বনভোজন উৎসব, দোল উৎসব। শ্রীশ্রীঠাকুর, শ্রীশ্রীবড়মা ও শ্রীশ্রীবড়দার তিরোধান তিথিগুলি সৎসঙ্গীবৃন্দ সংযম অবলম্বন-পূর্বক হবিষ্যান্ন-গ্রহণ, শ্রীশ্রীঠাকুরের নাম-সংকীর্ত্তন, সৎসঙ্গ ও সদালোচনার মাধ্যমে অতিবাহিত করেন ।
দেওঘর সৎসঙ্গ আশ্রমের কর্মপ্রতিষ্ঠান
১৯৪৬ সালে শ্রীশ্রীঠাকুর পাবনা থেকে দেওঘর চলে আসার পর থেকেই এখানেও ধীরে ধীরে গড়ে ওঠে পাবনার মতো কর্ম-প্রতিষ্ঠান। মানুষের প্রয়োজনেই সেগুলো ক্রমশঃ গড়ে উঠেছে এবং নিরন্তর নিত্য নব কর্ম প্রবাহ সৃষ্টি হয়েই চলেছে এখানে। বর্তমানে দেওঘর সৎসঙ্গ আশ্রমে নিম্নলিখিত কর্ম-প্রতিষ্ঠানগুলি রয়েছে:
সৎসঙ্গ ফিলানথ্রপি
সৎসঙ্গের মূল কার্য্যালয়। লোককল্যাণের উদ্দেশ্যে শ্রীশ্রীঠাকুর ফিলানথ্রপি নির্মাণ করেছিলেন। এখানে তার উদ্দেশ্যে নিবেদিত ভক্ত-অনুরাগীদের স্বতঃস্বেচ্ছ ইষ্টার্ঘ্য(ইষ্টভৃতি সহ অন্যান্য) গৃহীত হয় এবং উপযুক্ত হিসাব-নিকাশ রক্ষা করা হয়। শ্রীশ্রীঠাকুরের শত-সহস্র কর্মকান্ডের উদ্দেশ্যে যাবতীয় অর্ঘ্য একমাত্র ফিলানথ্রপিতেই নিবেদিত হয়। ক্রমবর্ধমান কাজের ভার লাঘব তথা তড়িৎগতিতে কার্যক্রম সম্পাদনের জন্য বর্তমানে ফিলানথ্রপিতে অত্যাধুনিক কম্পিউটিং ব্যবস্থা করা হয়েছে। ঋত্বিক সংঘের কার্যালয়ও ফিলানথ্রপিতেই রয়েছে। নির্দেশ এবং আশীর্বাদ সংবলিত পত্রোত্তরের উদ্দেশ্যেও এখানে একটি বিরাট বিভাগ রয়েছে। এছাড়াও অন্যান্য অগণিত কর্মের সুষ্ঠুতার জন্য আরও বহু বিভাগ রয়েছে।
আনন্দবাজার
শ্রীশ্রীঠাকুরের কাছে আগত ভক্তবৃন্দ যাতে অভুক্ত হয়ে ফিরে না যান, তার জন্য মাতা মনোমোহিনী দেবী সর্বদা সচেষ্ট থাকতেন এবং তাদের খাওয়া-দাওয়ার ব্যবস্থা করতেন। কালে কালে তা ‘আনন্দবাজার’ হিসাবে পরিচিত হয়। পরিস্থিতির পরিবর্তনে এখন এটি ব্যাপক রূপ ধারণ করেছে। এখন নিত্য হাজার হাজার ভক্তগণ দুইবেলা নিঃশুল্ক প্রসাদ গ্রহণ করেন। এছাড়াও উৎসব উপলক্ষে আগত লক্ষাধিক ভক্তজন ও নিকটবর্তী অঞ্চলের অধিবাসীগণ প্রসাদ গ্রহণ করে ধন্য হন। বর্তমানে ডিজেলজালিত চুল্লির সাহায্যে রন্ধন করা হয়। দেওঘরে নির্মিত বিশাল অট্টালিকায় এখন আনন্দবাজারের কার্যাবলি সম্পাদিত হয় যা ‘আনন্দবাজার ভবন’ নামে পরিচিত।
সৎসঙ্গ রসৈষণা মন্দির
যখনই কেউ জটিল রোগগ্রস্ত হয়ে শ্রীশ্রীঠাকুরের কাছে উপস্থিত হতো শ্রীশ্রীঠাকুর সেগুলোর ফরমূলা দিতেন। এভাবে তিনি বহু জটিল রোগের ফরমূলা দিয়ে গেছেন। আর তাই নিয়ে গড়ে ওঠে সৎসঙ্গ রসৈষণা মন্দির। অত্যাধুনিক প্রক্রিয়া দ্বারা ভেষজ ঔষধাদি প্রস্তুত ও ঔষধের গুণমান বজায় রাখার জন্য এবং নিত্যনতুন ঔষধের অনুসন্ধানের জন্য অত্যাধুনিক সাজসজ্জাযুক্ত গবেষণাগারও নির্ম্মাণ করা হয়েছে। এখানে মধুমেয় (ডায়াবেটিস), ব্লাড কোলেস্টেরল ইত্যাদি ব্যাধিগুলির থেকে মুক্তির জন্যে ফলপ্রসূ গবেষণা সম্পাদিত হয়েছে। শ্রীশ্রীবড়দা (শ্রীশ্রীঅমরেন্দ্রনাথ চক্রবর্তী) বিভিন্ন রোগের নিদানহেতু বহু ফর্মূলা দিয়েছেন। সেগুলির সাহায্যেও ঔষধ বানানো হয়। বর্তমানে আশ্রমে আগত নিত্য অসংখ্য যাত্রীদের মধ্যে রোগক্লিষ্ট মানুষের কষ্ট নিবারণের জন্যে শ্রীশ্রীদাদাও (শ্রীশ্রীঅশোক চক্রবর্তী) স্বয়ং বহুবিধ জটিল রোগের অব্যর্থ জীবনদায়ী ঔষধ উদ্ভাবন করেছেন।
সৎসঙ্গ পাবলিশিং হাউজ
শ্রীশ্রীঠাকুরের বিশ্ব সমস্যা সমাধানী বাণীগুলি গ্রন্থাকারে প্রকাশিত হয়েছে সৎসঙ্গ পাবলিশিং হাউজ থেকে। বাংলা ও ইংরেজিতে প্রদত্ত মূল বাণীগ্রন্থ ছাড়াও শ্রীশ্রীঠাকুরের সাথে কথোপকথন ও প্রশ্নোত্তরমূলক মৌলিক গ্রন্থও বাংলা ও বিভিন্ন ভাষায় মুদ্রিত হয়েছে। মাসিক বিভিন্ন পত্রিকাও এই পাবলিশিং হাউজ থেকেই প্রকাশিত হয়। ইংরেজি, হিন্দি, ওড়িয়া, অসমীয়া, মারাঠী, নেপালী, তামিল, তেলুগু, সাঁওতালি ইত্যাদি বিভিন্ন ভাষাতেও মূল গ্রন্থ থেকে অনুবাদ করা হচ্ছে সৎসঙ্গ পাবলিশিং হাউজের পক্ষ থেকে। প্রধান  আচার্য্যদেব শ্রীশ্রীদাদা স্বয়ং বেশ কয়েকটি গ্রন্থের ইংরেজি অনুবাদ করেছেন এবং তার নির্দেশে আরও কয়েকজন ব্যক্তি এই কাজে ব্যাপৃত রয়েছেন।
অমরদ্যুতি বিদ্যামন্দির(সৎসঙ্গ লাইব্রেরি)
এই পাঠাগারে প্রাচ্য ও পাশ্চাত্ত্যের বহু দুর্লভ প্রাচীন ও আধুনিক পুস্তকের বিপুল সম্ভার আছে। এখানে পাঠকদের একান্ত অধ্যয়নের জন্যও পর্যাপ্ত ব্যবস্থা আছে। এর সাথে একটি প্রেক্ষাগৃহ নির্মাণ করা হয়েছে যেখানে আশ্রমিক, ছাত্রছাত্রী ও সাধারণের মনোরঞ্জনের জন্য সম্বৎসর বিচিত্রানুষ্ঠানের আয়োজন করা হয়ে থাকে।
বেদভবন
শ্রীশ্রীঠাকুরের অত্যন্ত আগ্রহ ছিল বেদ, উপনিষদ্, শাস্ত্রীয় গ্রন্থাদির প্রতি। এসবের চর্চার জন্য বেদভবন নির্মাণের প্রতি ছিল তার প্রবল ইচ্ছা। শ্রীশ্রীঠাকুরের এই ইচ্ছাকে সাকার রূপ দিয়েছিলেন শ্রীশ্রীবড়দা ‘বেদভবন’ নির্মাণ করে। এখানে উপযুক্ত আচার্য্যরে তত্ত্বাবধানে চারিবেদের পঠন-পাঠনের ব্যবস্থা আছে। এছাড়া, বিভিন্ন উৎসব-অনুষ্ঠানাদির সময় স্বস্ত্যয়ন-হোমযজ্ঞাদিও এখানে অনুষ্ঠিত হয়।
সৎসঙ্গ তপোবন বিদ্যালয়
এখানে প্রচলিত পাঠ্যক্রম অনুসারে মাধ্যমিক স্তর পর্যন্ত শিক্ষা দেওয়ার পাশাপাশি চরিত্র গঠন, স্বনির্ভরতা ও ব্যবহারিক শিক্ষাদিও সুযোগ্য শিক্ষকদের দ্বারা দেওয়া হয়। কুটির শিল্প, টাইপিং, কম্পিউটার ও অন্যান্য ব্যবহারিক শিক্ষার সঙ্গে-সঙ্গে শারীরিক গঠন ও আত্মরক্ষা হেতু ড্রিল ও মার্শাল আর্ট শেখানোরও ব্যবস্থা আছে। সুষ্ঠু ও একান্ত বিদ্যাভ্যাসের জন্য বিদ্যালয়ে বিরাট ছাত্রবাসের ব্যবস্থা রয়েছে।
সৎসঙ্গ অমরদ্যুতি মহাবিদ্যালয়
শ্রীশ্রীঠাকুর ইপ্সিত শান্ডিল্য বিশ্ববিদ্যালয়ের প্রাথমিক পদক্ষেপরূপে ‘সৎসঙ্গ অমরদ্যুতি মহাবিদ্যালয়’ বর্তমানে দুমকার সিধু-কানুহ্ বিশ্ববিদ্যালয়ের অধীনে স্নাতক স্তরে কলা, বাণিজ্য ও বিজ্ঞান এবং স্নাতকোত্তর স্তরে বাণিজ্য শাখায় পঠন-পাঠনের যথেষ্ট মর্যাদা লাভ করেছে। আইন ও অন্যান্য শিক্ষাক্রমও চালু করার চেষ্টা চলছে।
সৎসঙ্গ বীণাপাণি বিদ্যামন্দির
এখানে বালিকাদের আদর্শানুগ উপযুক্ত শিক্ষা ও শিশুদের জন্য প্রাথমিক শিক্ষাদানের ব্যবস্থা আছে।
কলা বিভাগ
আশ্রমস্থ ‘কৃষ্টিবান্ধব নাট্য-শিল্পম্’-এর প্রযোজনায় যাত্রা-থিয়েটার ও অন্যান্য সাংস্কৃতিক কার্যক্রমের আয়োজন করা হয় বিভিন্ন অনুষ্ঠান উপলক্ষে, যার ফলে মনোরঞ্জনের সাথে-সাথে লোকশিক্ষারও সুযোগ পাওয়া যায়।‘সঙ্গীত-বিভাগ’-এ উচ্চাঙ্গ ও লঘু সঙ্গীত, ভজন-কীর্তনাদির শিক্ষা ও চর্চা হয়ে থাকে। এছাড়া, চিত্রকলা, ভাস্কর্য ও অন্যান্য শিল্পকলা চর্চাও আশ্রমে হয়ে থাকে। নিয়মিতরূপে চিত্র ও বিভিন্ন শিল্পকলার প্রদর্শনীর আয়োজনও আশ্রমে হয়ে থাকে।
অতিথি ভবন
আশ্রমে আগত ভক্তশিষ্যদের নিশ্চিন্তে বাসের জন্য বেশ কয়েকটি অতিথিশালা নির্মাণ করা হয়েছে। স্থান-সংকুলানের জন্যে কয়েকটি বহুতল ভবন ও বেশ কয়েকটি স্থানে হলঘরের (ডর্মিটরী) সংখ্যাবৃদ্ধি করা হয়েছে। ক্রমবর্ধমান অতিথি-আবাস নির্মাণ, সংরক্ষণ ও ব্যবস্থাপনার জন্যে সংশ্লিষ্ট কর্মীরা সক্রিয়ভাবে কর্মরত থাকে।
মেমোরিয়া
এখানে শ্রীশ্রীঠাকুর ও শ্রীশ্রীবড়মার ব্যবহৃত জিনিসপত্রাদি অবিকৃত অবস্থায় ও উপযুক্ত তত্ত্বাবধানে রক্ষিত। শ্রীশ্রীঠাকুর-সন্দর্শনে আগত দেশ-বিদেশের বিশিষ্ট মানুষের উপস্থিতি, আলোচনা, বিবৃতি ও সাক্ষাৎকারের দুর্লভ মুহূর্ত্তগুলি সাল-তারিখ সন্নিবেশে ছবির মধ্যে বাঁধানো রয়েছে। এছাড়া ‘ষোড়শী- ভবন’ (শ্রীশ্রীবড়দার বাসগৃহ)-এর একটি পৃথক ভবনে ‘স্মারণ-সৌধ’ নামে শ্রীশ্রীবড়দার ব্যবহৃত জিনিসপত্রাদি পরিচ্ছন্ন ও উপযুক্ত তত্ত্বাবধানে রক্ষিত। পরিবার-পরিজনের সাথে বিভিন্ন অনুষ্ঠান, বিশিষ্ট মানুষদের সাথে সাক্ষাৎকার ও দেশের বিভিন্ন স্থান পরিদর্শনের দুর্লভ মুহূর্ত্তগুলির আলোকচিত্র এখানে প্রদর্শনের জন্য সুসন্নিবেশিত করা হয়েছে।
যতি-আশ্রম
শ্রীশ্রীঠাকুর চেয়েছিলেন এমন কতকগুলো মানুষ, যাদের মধ্যে ধর্ম ও কৃষ্টি রূপ-পরিগ্রহ করবে। যাদের চরিত্র ও চলন অমৃত জালুস বিকিরণ করে মানুষকে শ্রদ্ধা, ভক্তি ও ভাবে ইষ্টে কেন্দ্রায়িত করে তুলবে। এই উদ্দেশ্যেই শ্রীশ্রীঠাকুর ২৬শে আশ্বিন, ১৩৩৫, মঙ্গলবার (ইং ১২-১০-১৯৪৮) শুভ বিজয়ার দিন থেকে কতিপয় প্রবীণ কর্মীকে নিয়ে ‘যতি-আশ্রম’-এর সূত্রপাত ঘটান। ঠাকুর-বাংলার মধ্যেই তাদের থাকার পৃথক ব্যবস্থা করা হয়। সেখানে বসে যতিদের নিয়ে বহুদিন বহু আলোচনা ও বাণী প্রদানের মাধ্যমে চলার পথের অমৃত-সঙ্কেতগুলি লিপিবদ্ধ করে দেন। যতি-জীবনে পালনীয় সে-সব বাণী সঙ্কলিত করে পরে ‘যতি-অভিধর্ম্ম’ গ্রন্থ প্রকাশিত হয়। বর্তমানে যতি-আশ্রমে শ্রীশ্রীঠাকুরের ব্যবহৃত শয্যাসহ অন্যান্য পবিত্র নিদর্শনগুলি সযত্নে রক্ষিত আছে। সংলগ্ন দীক্ষাগৃহগুলি যথাযথ পরিষ্কার-পরিচ্ছন্নতার সাথে ব্যবহৃত হয়ে থাকে। আশ্রমে আগত দীক্ষা প্রার্থী ব্যক্তিগণকে ঐ গৃহগুলিতে বসেই দীক্ষাদান করা হয়।
সৎসঙ্গ প্রেস
সৎসঙ্গের নিজস্ব প্রেস এটি। শ্রীশ্রীঠাকুরের বাণী-সংকলন শত শত গ্রন্থরূপে মুদ্রিত হয়েছে এখানে। এই প্রেসের তত্ত্বাবধানে শ্রীশ্রীঠাকুরের ভাবধারা-সংবলিত নিম্নলিখিত মাসিক পত্রিকাগুলো প্রকাশিত হয়-আলোচনা (বাংলা), সাত্বতী (হিন্দি), খরমধঃব (ইংরেজি), আগমবাণী (অসমীয়া), ঊর্জ্জনা (ওড়িয়া), আরশাল (সাঁওতালি) ও স্বস্তিসেবক (বাংলা)।
পশুপালিনী চিড়িয়াখানা
অনেক সময় দেশ-বিদেশের ভক্তবৃন্দ শ্রীশ্রীঠাকুরকে বিরল প্রজাতির পশুপক্ষী উপহার দিলে তিনি খুশির সঙ্গে সেগুলো গ্রহণ করে সযতেœ রক্ষাবেক্ষণের নির্দেশ দিতেন। ফলে আশ্রমে স্বাভাবিকভাবে গড়ে উঠে এক নাতিবৃহৎ চিড়িয়াখানা। শ্রীশ্রীঠাকুর প্রায়ই দেখতে যেতেন সেসব পশুপক্ষীদের। পশুপক্ষী সম্বন্ধে শ্রীশ্রীবড়দারও ছিল বিশেষ আগ্রহ ও অভিজ্ঞতা। তারই অভীপ্সায় এক বিশাল খাঁচা নির্মিত হয়, যেখানে একই সাথে বিভিন্ন প্রজাতির পক্ষীদের রাখা হয়। মূলতঃ তারই তত্ত্বাবধানে পশুপক্ষীগুলো পালিত ও রক্ষিত হতে থাকে এবং এক সময় ভারত সরকারের স্বীকৃতিপ্রাপ্ত চিড়িয়াখানার মর্যাদা লাভ করে। নাম হয় ‘পশু-পালিনী’ (সৎসঙ্গ জু ফর চিল্ড্রেন এডুকেশান)। বর্তমানে পশুপক্ষী সংক্রান্ত আইনি জটিলতার দরুণ চিড়িয়াখানাটির সঙ্কোচন ঘটেছে। তথাপি এখনও বহু বিরল-প্রজাতির পক্ষীর সমবায়ে সেটি দর্শনার্থীদের মনোরঞ্জন করে থাকে। আশ্রমের মধ্যে একটি বৃহৎ গোশালাও রয়েছে। সেখানে উপযুক্ত তত্ত্বাবধানে গো-পালন এবং আশ্রমিকদের দুগ্ধ সরবরাহ করা হয়।
উপাসনা (মাতৃ-মিলন গৃহ)
প্রাত্যহিক সাংসারিক কাজ শেষ করে আশ্রমিক মায়েরা এখানে একত্রিত হয়ে ইষ্টদেবতার গুণর্কীতন করে থাকে। এখানে মায়েরা প্রতি সপ্তাহে বৃহস্পতিবারে মাতৃ-সম্মেলনের আয়োজন করেন। ‘উপাসনা’-র উদ্বোধনের দিনটির স্মরণে বার্ষিক অনুষ্ঠান ছাড়াও বছরের বিশেষ কয়েকটি দিনে মায়েরা ‘সৎসঙ্গ’, ভজন-কীর্তনাদির আয়োজন করে থাকেন। তাছাড়া, এখানে আশ্রমিক বালিকা ও কিশোরীদের নৃত্য-গীতাদি অনুশীলন করার সুযোগ দেয়া হয়।
৯৩২
৯৩২ গ্রেগরীয় বর্ষপঞ্জির একটি অধিবর্ষ।
কোমিট (প্রোগ্রামিং ভাষা)
কোমিট (COMIT) ছিল ইতিহাসের প্রথম স্ট্রিং প্রক্রিয়াকরণ ভাষা (এ জাতীয় অন্যান্য ভাষার মধ্যে আছে স্নোবল, ট্র্যাক ও পার্ল), যা ডক্টর ভিক্টর ইংভে ও তার সহযোগীরা এমআইটিতে ১৯৫৭ থেকে ১৯৬৫ সালের মধ্যবর্তী সময়ে আইবিএম ৭০০/৭০০০ সিরিজ কম্পিউটারের জন্য উদ্ভাবন করেন। ইংভে কম্পিউটারায়িত ভাষাবিজ্ঞান গবেষণায়, বিশেষত স্বাভাবিক ভাষা প্রক্রিয়াকরণ-এর যান্ত্রিক অনুবাদ ক্ষেত্রে ব্যবহারের জন্য ভাষাটি উদ্ভাবন করেন।
ভারতীয় বিমানবাহিনী
ভারতীয় বিমানবাহিনী বা ভারতীয় বায়ুসেনা (হিন্দি: भारतीय वायु सेना, Bhartiya Vāyu Senā; ইংরেজি: Indian Air Force বা IAF) ভারতের সামরিক বাহিনীর বৈমানিক শাখা। এই বাহিনীর প্রাথমিক দায়িত্ব হল ভারতের আকাশপথ সুরক্ষিত রাখা ও আকাশে সংঘটিত যুদ্ধ পরিচালনা করা।
১৯৩২ সালের ৮ অক্টোবর ব্রিটিশ ভারতীয় সাম্রাজ্যের সহায়ক বিমানবাহিনীরূপে ইন্ডিয়ান এয়ার ফোর্সের প্রতিষ্ঠা। ১৯৪৫ সালে দ্বিতীয় বিশ্বযুদ্ধে সেবার স্বীকৃতি স্বরূপ বাহিনীর নামের সঙ্গে রয়্যাল উপসর্গটি যুক্ত হয়। ১৯৪৭ সালে যুক্তরাজ্যের অধীনতাপাশ থেকে মুক্ত হওয়ার পর রয়্যাল ইন্ডিয়ান এয়ার ফোর্স ভারতীয় সংঘের অধীনস্থ হয়। ১৯৫০ সালে ভারত প্রজাতান্ত্রিক রাষ্ট্র ঘোষিত হলে রয়্যাল উপসর্গটি বর্জন করা হয়। স্বাধীনতার পর ভারতীয় বিমানবাহিনী প্রতিবেশী পাকিস্তানের সঙ্গে চারটি ও চীনের সঙ্গে একটি যুদ্ধে লিপ্ত হয়েছে। এছাড়া যে অভিযানগুলিতে বায়ুসেনা অংশগ্রহণ করেছে সেগুলি হল গোয়া আক্রমণ, অপারেশন মেঘদূত ও অপারেশন ক্যাকটাস।
ভারতের রাষ্ট্রপতি বায়ুসেনার সর্বাধিনায়ক। এয়ার চিফ মার্শাল পদের অফিসার বায়ুসেনাপ্রধান বিমানবাহিনীকে পরিচালিত করেন। সাধারণত একই সময় এক জন বায়ুসেনাপ্রধানই নিযুক্ত থাকেন। একজন মাত্র অফিসার অদ্যাবধি পাঁচ-তারা মার্শাল অফ দ্য এয়ার ফোর্স পদে উন্নীত হয়েছেন।
ভারতীয় বিমানবাহিনীর কর্মীসংখ্যা ১৭০,০০০; ১,১৩০টি কমব্যাট ও ১,৭০০টি নন-কমব্যাট এয়ারক্র্যাক্ট বর্তমানে সক্রিয় আছে। ভারতীয় বিমানবাহিনী বিশ্বের চতুর্থ বৃহত্তম বিমানবাহিনী। সাম্প্রতিককালে ভারতীয় বিমানবাহিনী একটি উচ্চাকাঙ্ক্ষী পরিবর্ধন ও আধুনিকীকরণের প্রক্রিয়া গ্রহণ করেছে। এই প্রক্রিয়ার অঙ্গ হিসেবে সোভিয়েত জমানার ফাইটার জেটগুলি বাতিল করা হচ্ছে। পরিবর্ধন প্রক্রিয়ায় ভারতীয় এমআরসিএ কর্মসূচির অধীনে বায়ুসেনা ১২৬টি নতুন ফাইটার জেট কেনার ব্যাপারে সিদ্ধান্ত নিয়েছে যাদের অর্থমূল্য ১০০০ বিলিয়ন মার্কিন ডলার।
লক্ষ্য
১৯৪৭ সালে সশস্ত্র বাহিনী আইন, ভারতের সংবিধান ও ১৯৫০ সালের বায়ুসেনা আইন অনুসারে আকাশযুদ্ধে বায়ুসেনার লক্ষ্য হল: প্রতিরক্ষা প্রস্তুতি তথা ঐ জাতীয় সকল পদক্ষেপ সহ ভারত ও তাহার প্রত্যেক অংশের প্রতিরক্ষা যুদ্ধের প্রারম্ভকাল হইতে যুদ্ধকাল ও যুদ্ধসমাপ্তি-উত্তর কালে শান্তিপ্রতিষ্ঠা পর্যন্ত পরিচালনা করা। এছাড়াও ভারতীয় সামরিক বাহিনীর অন্যান্য শাখার ন্যায় বায়ুসেনাও প্রাকৃতিক বিপর্যয় বা অভ্যন্তরীণ নিরাপত্তা ব্যবস্থা পরিচালনার ক্ষেত্রে স্থানীয় ও রাজ্য সরকারগুলিকে সহায়তা করতে পারে।
ইতিহাস
left|thumb| ভারতীয় বিমানবাহিনীর প্রথম যুগের এয়ারক্র্যাফটগুলির একটি। ১৯৩২ সালের ভারতীয় বিমানবাহিনী আইন বলে এই বছর অক্টোবর রয়্যাল এয়ারফোর্সের সহকারী বিমানবাহিনী হিসেবে প্রতিষ্ঠিত হয় ভারতীয় বিমানবাহিনী। ১৯৩৩ সালের ১ এপ্রিল চারটি ওয়েস্টল্যান্ড ওয়াপিটি বাইপ্লেন ও পাঁচজন ভারতীয় পাইলট সহ ভারতীয় বিমানবাহিনী নং ১ স্কোয়াড্রন নামক বাহিনীর প্রথম স্কোয়াড্রনটিকে নিযুক্ত করে। ভারতীয় পাইলটদের নেতৃত্ব দেন ফ্লাইট লেফট্যানেন্ট (পরবর্তীকালে এয়ার চিফ মার্শাল) স্যার সিসিল বসিয়ার। ১৯৩৮ সালের পূর্বাবধি নং ১ স্কোয়াড্রন ছিল ভারতীয় বিমানবাহিনীর একমাত্র স্কোয়াড্রন। যদিও দুটি ফ্লাইট সংযুক্ত হয়েছিল বাহিনীর সঙ্গে। দ্বিতীয় বিশ্বযুদ্ধের সময় বিমানবাহিনীর স্কোয়াড্রনের সংখ্যা বৃদ্ধি পায়। ১৯৪৩ সালে স্কোয়াড্রনের সংখ্যা বেড়ে দাঁড়ায় সাত এবং ১৯৪৫ সালে এই সংখ্যা হয় আট। ভারতীয় সেনাবাহিনীর গুরুত্বপূর্ণ ভূমিকা পালনের স্বীকৃতি রূপে রাজা ষষ্ঠ জর্জ ১৯৪৫ সালে এই বিমানবাহিনীকে রয়্যাল বা রাজকীয় উপাধিটি দান করেন। ১৯৪৭ সালে ভারতের স্বাধীনতা অর্জনের পর রয়্যাল ইন্ডিয়ান এয়ারফোর্স দ্বিধাবিভক্ত হয়। বাহিনীর দশটি অপারেশনাল স্কোয়াড্রনের মধ্যে পাকিস্তানের সীমানার মধ্যে অবস্থিত তিনটি রয়্যাল পাকিস্তান এয়ারফোর্সের হাতে তুলে দেওয়া হয়।
১৯৪৭ সালে দেশীয় রাজ্য জম্মু ও কাশ্মীরের অধিকার নিয়ে দুই দেশের মধ্যে বিবাদ উপস্থিত হলে কাশ্মীরের মহারাজা সামরিক সাহায্যলাভের আশায় ভারতে যোগ দেন। সংযোজন-সাধনপত্র সাক্ষরিত হওয়ার সঙ্গে সঙ্গে ভারতীয় বিমানবাহিনী অবিলম্বে যুদ্ধক্ষেত্রে অবতীর্ণ হয়। এর ফলে ১৯৪৭ সালের ভারত-পাকিস্তান যুদ্ধের সূচনা ঘটে। যদিও আনুষ্ঠানিকভাবে কোনোরূপ যুদ্ধঘোষণা করা হয়নি। যুদ্ধকালে ভারতীয় বিমানবাহিনী রয়্যাল পাকিস্তান এয়ারফোর্সের সঙ্গে আকাশযুদ্ধে লিপ্ত না হলেও ভারতীয় বাহিনীকে পরিবহন সহায়তা সহ বিশেষ বৈমানিক সাহায্য দান করেছিল। ১৯৫০ সালে ভারত প্রজাতন্ত্র ঘোষিত হলে ভারতীয় বিমানবাহিনীর নাম থেকে রয়্যাল উপসর্গটি বর্জন করা হয়।
১৯৬০ সালে কঙ্গোয় বেলজিয়ামের ৭৫ বছরের ঔপনিবেশিক শাসনের সহসা সমাপ্তি ঘটলে দেশ জুড়ে দাঙ্গা ও বিদ্রোহ ছড়িয়ে পড়ে। ভারতীয় বিমানবাহিনীর এয়ারক্র্যাফট এই সময় কঙ্গোয় জাতিসংঘের অপারেশনকে সাহায্য করার জন্য উপস্থিত হয় এবং নভেম্বরে অপারেশনাল মিশনে হাত দেয়। ১৯৬৬ সালে জাতিসংঘের মিশন শেষ হওয়া পর্যন্ত বিমানবাহিনীর ইউনিটটি সেখানেই থাকে।
১৯৬২ সালে ভারত-চীন যুদ্ধের সময় ভারতীয় সামরিক পরিকল্পনাকারীগণ কার্যকরীভাবে অনুপ্রবেশকারী চীন বাহিনীর বিরুদ্ধে ভারতীয় বিমানবাহিনীকে ব্যবহার করতে ব্যর্থ হন। তিন বছর বাদে ১৯৬৫ সালে কাশ্মীরকে কেন্দ্র করে ভারত ও পাকিস্তান পুনরায় যুদ্ধে লিপ্ত হয়। এই সময় পূর্বের অভিজ্ঞতা থেকে শিক্ষা নিয়ে ভারতীয় বিমানবাহিনীকে ব্যাপকভাবে ব্যবহার করার সিদ্ধান্ত নেওয়া হয়। এই প্রথম কোনো শত্রুবাহিনীর সঙ্গে ভারতীয় বিমানবাহিনী প্রত্যক্ষ আকাশযুদ্ধে লিপ্ত হয়। এই যুদ্ধে ভারতীয় সেনাবাহিনীকে নিবিড় সহায়তা দানের বদলে পাকিস্তান বিমানবাহিনীর বেসগুলিতে ভারতীয় বিমানবাহিনী স্বাধীনভাবে রেড চালায়। এই বেসগুলি পাকিস্তানি সীমার অনেক ভিতরে অবস্থিত ছিল। তাই এই রেড চালানোর ফলে ভারতীয় বিমানবাহিনী বিমান-বিধ্বংসী গুলিচালনার বিরুদ্ধে নিজ দক্ষতার বিশেষ পরিচয় রাখে। যুদ্ধের সময় পাকিস্তানি বিমানবাহিনীর সামরিক সরঞ্জামগুলি ভারতীয় বিমানবাহিনীর তুলনায় গুণগত মানের বিচারে অনেক উন্নত ছিল। কারণ ভারতীয় বিমানবাহিনীর ফ্লিটের অধিকাংশ জেটই ছিল দ্বিতীয় বিশ্বযুদ্ধকালীন। তা সত্ত্বেও যুদ্ধক্ষেত্রে পাকিস্তানি বাহিনীকে প্রতিরোধ করার ক্ষেত্রে ভারতীয় বিমানবাহিনীর কর্তৃত্ব প্রতিষ্ঠালাভ করে। যুদ্ধ শেষ হওয়ার সময় পাকিস্তান দাবি করেছিল যে তারা ১১৩টি ভারতীয় বিমানবাহিনী এয়ারক্র্যাফট গুলি করে নামিয়েছে। অন্যদিকে ভারত দাবি করে যে তারা ৭৩টি পাকিস্তান বিমানবাহিনী এয়ারক্র্যাফট গুলি করে নামায়। কলাইকুন্ডা ও পাঠানকোটের বিধ্বংসী যুদ্ধের সময় ভারতীয় বিমানবাহিনীর ৬০% ক্ষতি সাধিত হয়। যেখানে অধিকাংশ ক্ষতিই স্থলে সাধিত হয়েছিল।
thumb| ভারতীয় বিমানবাহিনী [[সি-১১৯ ফ্লাইং বক্সকার|সি-১১৯ এয়ারক্র্যাফট ঢাকা থেকে ১৫০ কিলোমিটার দূরে টাঙ্গাইলে ভারতীয় প্যারাট্রুপারদের নামাচ্ছে, ১১ ডিসেম্বর, ১৯৭১।]]
১৯৭১ সালের শেষদিকে তৎকালীন পূর্ব পাকিস্তানের মুক্তিযুদ্ধকে কেন্দ্র করে ভারত ও পাকিস্তানের মধ্যে পুনরায় যুদ্ধ বাধে। ১৯৭১ সালের ২২ নভেম্বর, পুরোদমে যুদ্ধ শুরুর দশ দিন আগে আন্তর্জাতিক সীমানার কাছে ভারতীয় বাহিনী ও মুক্তি বাহিনীর অবস্থান আক্রমণ করে পাকিস্তান বিমানবাহিনীর এফ-৬৪ স্যাব্রে জেটগুলি। বয়রার যুদ্ধে চারটি পাকিস্তানি স্যাব্রেকে গুলি করে নামায় ভারতীয় ফল্যান্ড ন্যাটগুলি। ৩ ডিসেম্বর ভারত আনুষ্ঠানিকভাবে যুদ্ধ ঘোষণা করে। এর আগে শ্রীনগর, আম্বালা, সিরসা, হালওয়াড়া ও যোধপুরে বিমানবাহিনীর স্থাপনার উপর পাকিস্তান বিমানবাহিনী অপারেশন চেঙ্গিজ খান নামে কয়েকটি প্রাকযুদ্ধ হানা চালায়। কিন্তু ভারতীয় বিমানবাহিনীর সুচতুর কৌশলের কাছে তাদের পরিকল্পনা ব্যর্থ হয় এবং ক্ষয়ক্ষতিও প্রায় কিছুই ঘটে না। ভারতীয় বিমানবাহিনী অত্যন্ত দ্রুততার সঙ্গে পাকিস্তানের প্রতিরক্ষামূলক সর্টির দ্বারা বিমান হানার জবাব দেয়। প্রথম দুই সপ্তাহে ভারতীয় বিমানবাহিনী ২,০০০ সর্টি পাকিস্তানে নিয়ে যায় এবং ভারতীয় সেনাবাহিনীকে পূর্ব পাকিস্তান অপারেশন চালাতে বিশেষ বৈমানিক সহায়তা দান করে। বঙ্গোপসাগর ও আরব সাগরে পাকিস্তান নৌবাহিনী ও মেরিটাইম সিকিউরিটি এজেন্সির বিরুদ্ধে যুদ্ধ চালাতে ভারতীয় নৌবাহিনীকেও সাহায্য করে ভারতীয় বিমানবাহিনী। পশ্চিমের ফ্রন্টে লঙ্গেওয়ালার যুদ্ধে ভারতীয় বিমানবাহিনী ২৯টি পাকিস্তানি ট্যাঙ্ক, ৪০টি সশস্ত্র জওয়ানবাহী যান ও একটি ট্রেন ধ্বংস করে। এছাড়া বিমানবাহিনী পশ্চিম পাকিস্তানের করাচির তৈলক্ষেত্র, মঙ্গলা বাঁধ ও সিন্ধুপ্রদেশের একটি গ্যাসক্ষেত্রে বিমানহানা চালায়।. একই রণকৌশল প্রয়োগ করে পূর্বের ফ্রন্টেও ভারতীয় বিমানবাহিনী চূড়ান্ত বৈমানিক সাফল্য লাভ করে। এর ফলে পূর্ব পাকিস্তানের অর্ডিন্যান্স ফ্যাক্টরি, সড়কপথ ও অন্যান্য গুরুত্বপূর্ণ স্থানগুলি বিশেষভাবে ক্ষতিগ্রস্ত হয়। পাকিস্তানি বাহিনীর আত্মসমর্পণকালে ভারতীয় বিমানবাহিনী দাবি করেছিল ৫৪টি এফ-৮৬ স্যাব্রে সহ ৯৪টি পাকিস্তান বিমানবাহিনী এয়ারক্র্যাফট তাদের কাছে আত্মসমর্পণ করেছে। পরিবহন এয়ারক্র্যাফট ও হেলিকপ্টার সহ ভারতীয় বিমানবাহিনী প্রায় ৬,০০০ সর্টি পূর্ব ও পশ্চিম রণাঙ্গনে উড়িয়েছিল। যুদ্ধের শেষ লগ্নে ভারতীয় বিমানবাহিনী ঢাকায় পূর্ব পাকিস্তানে পাকিস্তানি বাহিনীর মনোবল ভেঙে দেওয়ার জন্য তাদের আত্মসমর্পণের নির্দেশ দিয়ে আকাশ থেকে লিফলেট ছড়ায়।
১৯৮৪ সালে কাশ্মীর অঞ্চলে সিয়াচেন হিমবাহ দখলের উদ্দেশ্যে ভারতীয় বিমানবাহিনী অপারেশন মেঘদূত পরিচালনা করে। ভারতীয় বিমানবাহিনীর এমআই-৮, চেতক ও চিতা নামের তিনটি হেলিকপ্টার শত শত ভারতীয় সেনাকে সিয়াচেনে নিয়ে যায়। ১৯৮৪ সালের ১৩ এপ্রিলের এই সামরিক অভিযান সিয়াচেনের প্রতিকূল পরিবেশ ও আবহাওয়ার কারণেই অন্য সকল অভিযান থেকে এর স্বাতন্ত্র্য নির্দেশ করে। অভিযান সফল হয়েছিল। কারণ পূর্বতন একটি চুক্তির ফলে এই অঞ্চলে ভারত বা পাকিস্তান কোনো দেশেরই সেনা-জওয়ান মোতায়েন ছিল না। বিনা বাধায় ভারত হিমবাহের অধিকাংশ স্থানে নিজের আধিপত্য স্থাপন করে।
১৯৯০-এর দশকের শেষভাগ থেকেই ভারতীয় বিমানবাহিনীর আধুনিকীকরণের কাজ শুরু হয়। এই বাহিনীকে নতুন শতাব্দীর উপযুক্ত করে তোলার কাজও শুরু হয়। পুরনো এয়ারক্র্যাফটগুলি বাতিল করার সঙ্গে সঙ্গে বিমানবাহিনীর ফ্লিটের সংখ্যাও কমিয়ে ফেলা হয়। তাসত্ত্বেও ভারতীয় বিমানবাহিনী বর্তমানে বিশ্বের চতুর্থ বৃহত্তম বিমানবাহিনী। নতুন এয়ারক্র্যাফট সংযোজনের মাধ্যমে বিমানবাহিনীর আকারও এরপর বৃদ্ধি করা হয়। বর্তমানে বিমানবাহিনীর স্কোয়াড্রনের সংখ্যা ৪২ করার পরিকল্পনা গৃহীত হয়েছে। থাম্ব|ইন্ডিয়া গেট পাহারারত ভারতীয় বায়ুসেনা সৈনিক
কমান্ড
ভারতীয় বিমানবাহিনীর পাঁচটি পরিচালনাগত এবং দুই কার্মিক কমান্ডে বিভক্ত।
স্কোয়াড্রন এবং ইউনিট
একটি উড়ন্ত স্কোয়াড্রন বা ইউনিট, বিমানবাহিনী স্টেশনের একটি সাব - ইউনিট হয় যা আইএএফ প্রধান কাজ সম্পন্ন করে । একটি জঙ্গী স্কোয়াড্রন বিমানবাহিনীর ১৮টি বিমান নিয়ে গঠিত হয় ; সব ফাইটার স্কোয়াড্রনে উইং কমান্ডার পদমর্যাদার এক কমান্ডিং অফিসার নেতৃত্বে থাকেন । কিছু পরিবহন স্কোয়াড্রন এবং হেলিকপ্টার ইউনিটের ক্ষেত্রে গ্রুপ ক্যাপ্টেন পদমর্যাদার এক কমান্ডিং অফিসার নেতৃত্বে থাকেন ।
আবু সাঈদ মুহাম্মদ শাহাদৎ হুসাইন
আবু সাঈদ মুহাম্মদ শাহাদৎ হুসাইন (জন্ম:১৯৫৫-মৃত্যু:২০২০) বাংলাদেশ জামায়াতে ইসলামীর রাজনীতিবিদ ও যশোর-২ আসনের সাবেক সাংসদ। তিনি ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন।
জন্ম ও প্রাথমিক জীবন
আবু সাঈদ মুহাম্মদ শাহাদৎ হুসাইন যশোর জেলায় জন্মগ্রহণ করেন।
রাজনৈতিক ও কর্মজীবন
যশোর সদর উপজেলার পদ্মবিলা ফাজিল মাদরাসার অধ্যক্ষের দায়িত্ব পালন করেন। আবু সাঈদ মুহাম্মদ শাহাদৎ হুসাইন বাংলাদেশ জামায়াতে ইসলামীর প্রার্থী হিসেবে যশোর-২ (চৌগাছা-ঝিকরগাছা) আসন থেকে ২০০১ সালের অষ্টম জাতীয় সংসদ নির্বাচনে দাঁড়িপাল্লা মার্কা নিয়ে সংসদ সদস্য নির্বাচিত হয়েছিলেন। তিনি ২০০৮ সালের নবম জাতীয় সংসদে জামায়াতে ইসলামীর প্রার্থী হিসেবে দাঁড়িপাল্লা মার্কা নিয়ে ও ২০১৮ সালের একাদশ জাতীয় সংসদ নির্বাচনে বিএনপির মনোনীত প্রার্থী হিসেবে ধানের শীষ মার্কা নিয়ে পরাজিত হন। ঝিকরগাছার বাঁকড়া ইউনিয়ন পরিষদের চেয়ারম্যান নির্বাচিত হয়ে জনপ্রতিনিধি হিসেবে প্রথম দায়িত্ব পালন করেন
মৃত্যু
৩০ মে ২০২০ সালে ম্যাসিভ হার্ট অ্যাটাকে যশোর জেলায় মৃত্যুবরণ করেন।
বোলিঞ্জার ব্যান্ডসমূহ
থাম্ব|বোলিঞ্জার ব্যান্ড বোলিঞ্জার ব্যান্ড একটি টুল, যা জন বোলিঞ্জার ১৯৮০ সালে আবিষ্কার করেন এবং ২০১১ সালে তার নামে এটির ট্রেডমার্ক ঘোষিত হয়। ট্রেডিং ব্যান্ড এর ধারণা থেকে পরিবর্তিত হয়, বর্তমানে এটি ও এর নির্দেশক %b ও ব্যান্ডউইডথ, কোনো মূল্যের (পূর্বতন মান সাপেক্ষে) উচ্চমান ও নিম্নমান নির্দেশ করে।
বোলিঞ্জার ব্যান্ডে মূলত থাকে-
১। N-পর্যায়ের গতিশীল গড় (MA)
২। গতিশীল গড়ের চেয়ে বড় একটি N-পর্যায়ের স্ট্যান্ডার্ড ডেভিয়েশন (MA+Kα)
৩। গতিশীল গড়ের চেয়ে ছোট একটি N-পর্যায়ের স্ট্যান্ডার্ড ডেভিয়েশন (MA-α)
এখানে N ও K এর মান সাধারণত ২০ ও ২ হয়ে থাকে। এই গড়ের মান হিসাবে সাধারণ গতিশীল গড় প্রচলিত হলেও বিকল্প হিসাবে অন্য ধরনের (যেমন সূচকীয় গতিশীল গড়) মানও ব্যবহৃত হয়। মধ্যম ব্যান্ড এবং স্ট্যান্ডার্ড ডেভিয়েশন হিসাব করার সময় একই পর্যায় ব্যবহার করাই বাঞ্ছনীয় ।
নির্দেশক
২০১০ সালে জন বোলিঞ্জার এই ব্যান্ড এর ওপর ভিত্তি করে তিনটি নির্দেশক প্রণয়ন করেন : BBimpulse - যা মূল্যের পরিবর্তন হিসাব করে ফাংশন হিসাবে, শতকরা ব্যান্ডউইডথ (%b), এবং ব্যান্ডউইডথ ডেল্টা।
%b = (last − lowerBB) / (upperBB − lowerBB)
পৌর এলাকা
পৌর এলাকা বা নগরায়িত এলাকা বলতে উচ্চ জনঘনত্ব ও উচ্চ পরিমাণের নির্মিত পরিবেশ অবকাঠামোবিশিষ্ট মনুষ্য বসতিকে বোঝায়। নগরায়ন প্রক্রিয়ার মাধ্যমে পৌর এলাকাগুলির সৃষ্টি হয়। এগুলিকে পৌর গঠনতত্ত্বে শহর, নগর, নগর সমবায় বা উপশহর, ইত্যাদি শ্রেণীতে ভাগ করা হয়। পৌরবিদ্যায় "পৌর এলাকা" পরিভাষাটিকে গ্রামীণ এলাকা-র বিপরীত অর্থে ব্যবহার করা হয়। আবার পৌর সমাজবিজ্ঞান বা পৌর নৃবিজ্ঞান ক্ষেত্রে এটিকে প্রাকৃতিক পরিবেশ ধারণাটির বিপরীত অর্থে ব্যবহার করা হয়।
১৯৫০ সালে বিশ্বের নাগরিক এলাকাবাসী জনসংখ্যা ছিল মাত্র ৭৪ কোটি ৬০ লক্ষ। ২০০৯ সালে নাগরিক এলাকায় বাসকারী মানুষের সংখ্যা (৩৪২ কোটি) ইতিহাস প্রথমবারের মত গ্রামীণ এলাকাতে বাসকারী মানুষের সংখ্যা (৩৪১ কোটি) ছাড়িয়ে যায়। এই সময় থেকেই বিশ্ব অপেক্ষাকৃত বেশি পৌর এবং কম গ্রামীণ চরিত্রের অধিকারী। তখন থেকেই বিশ্বে নাগরিক এলাকায় বাস করা লোকেরা সংখ্যাগরিষ্ঠ জনগোষ্ঠীতে পরিণত হয়। ২০১৪ সালে পৃথিবীতে বাসকারী ৭২০ কোটি মানুষের মধ্যে ৩৯০ কোটি পৌর এলাকায় বাস করত। জাতিসংঘের অর্থনৈতিক ও সামাজিক বিষয়ক বিভাগের জনংখ্যা উপবিভাগ ভবিষ্যদ্বাণী করেছে যে ২০৫০ সাল নাগাদ শহরবাসীদের সংখ্যা ৬৪০ কোটি ছাড়িয়ে যাবে। এই বৃদ্ধির ৩৭%-ই আসবে তিনটি মাত্র দেশ থেকে; এগুলি হল চীন, ভারত ও নাইজেরিয়া।
পৌর এলাকার সাথে মহানগর এলাকার পার্থক্য হচ্ছে দ্বিতীয়টিতে কেবল পৌর এলাকাই অন্তর্ভুক্ত থাকে না, সেই সাথে একে ঘিরে থাকা বেশ কিছু উপগ্রহ শহর এবং এই দুইয়ের অন্তর্বর্তী গ্রামীণ এলাকাও অন্তর্ভুক্ত থাকে। গ্রামীণ এলাকা ও উপগ্রহ শহরগুলি আর্থসামাজিকভাবে একটি পৌরকেন্দ্রের সাথে সংযুক্ত থাকে। পৌরকেন্দ্রটি মহানগর এলাকাটির প্রধান শ্রমবাজার বা কর্মস্থলের ভূমিকা পালন করে এবং পৌরকেন্দ্রের বাইরের জনগণ চাকুরি করার জন্য কর্মস্থলে যাতায়াত করে থাকে।
সংজ্ঞা
ইউরোপীয় দেশগুলিতে নগর-প্রকারের জমি ব্যবহারের ভিত্তিতে শহুরে এলাকা সংজ্ঞায়িত করে, সাধারণত ২০০ মিটার (২২০ গজ) এর বেশি কোনও ফাঁকা ছাড় দেয় না এবং শহর অঞ্চলের সীমানা নির্ধারণের জন্য আদমশুমারি ব্লকের পরিবর্তে উপগ্রহ চিত্র ব্যবহার করে। স্বল্প-উন্নত দেশগুলিতে জমি ব্যবহার এবং জনসংখ্যার ঘনত্বের প্রয়োজনীয়তা ছাড়াও, আরও একটি বিষয় প্রয়োজনীয় যে জনসংখ্যার একটি বড় অংশ, সাধারণত ৭৫% কৃষিকাজ এবং/বা মাছ শিকারের (কখনও কখনও এটি) সাথে নিয়োজিত থাকে না।
পাকিস্তান
জনগণনা ফলাফল অনুসারে পাকিস্তানে যদি কোন জায়গায় এক লক্ষ বা তার বেশি বাসিন্দা থাকে তবে তা একটি প্রধান শহর এবং পৌরসভা এলাকা। শহর সংলগ্ন সেনানিবাসগুলি এর সাথে অন্তর্ভুক্ত। পাকিস্তানে নগরায়ন স্বাধীনতার সময় থেকে বেড়েছে এবং এর বিভিন্ন কারণ রয়েছে। দক্ষিণ পাকিস্তানের জনসংখ্যার অধিকাংশই সিন্ধু নদী বরাবর বসবাস করে। করাচী পাকিস্তানের সবচেয়ে জনবহুল শহর। দেশের উত্তরাঞ্চলের অর্ধেকেরও বেশিরভাগ জনসংখ্যা লাহোর, ফয়সালাবাদ, রাওয়ালপিন্ডি, ইসলামাবাদ, গুজরানওয়ালা, সিয়ালকোট, গুজরাত, জেলম, সরগোধ, শেখুপুর, নওশরা, মর্দন ও পেশ‌ওয়ার শহরগুলির মধ্যে বসবাস করে। ১৯৯০-২০০৮ সালে পাকিস্তানের জনসংখ্যার ৩৬% শহরাঞ্চলে বসবাস করে, যা দক্ষিণ এশিয়ার প্রধান নগরায়ীত জাতি।
বাংলাদেশ
২০১১ সালের আদমশুমারি ও গৃহগণনা অনুসারে বাংলাদেশে ৫,০০০ জন বসবাসকারী উপজেলা সদর বা বাজার এলাকাকে গ্রাম্য শহর এবং ৫০০০-১০০,০০০ জন বসবাসকারী পৌরসভা এলাকাকে শহর বলা যায় এবং ১ লক্ষ বা তার বেশি জনবহুল এলাকাকে বড় শহর বলে। বাংলাদেশে ১টি অতিমহানগরী, ৪৩টি বড় শহর ও ৪৬২টি শহুরে এলাকা রয়েছে। সবচেয়ে বড় ও জনবহুল শহর ঢাকা এবং দ্রুত বর্ধনশীল নগর হল চট্টগ্রাম।
ভারত
২০১১ সালের ভারতীয় জনগণনার জন্য একটি শহুরে এলাকার সংজ্ঞা ছিল, একটি জায়গা সেখানে প্রতি বর্গকিলোমিটারে ৪০০ জন (প্রতি বর্গমাইলে ১০০০ জন) বা তার চেয়ে বেশি জনঘনত্বের কম পক্ষে ৫০০০ জন লোক বসবাস করে এবং বসবাসকারী পুরুষ জনসংখ্যার ৭৫% অকৃষিকাজে নিয়োজিত আছে। একটি পৌর কর্পোরেশন, ক্যান্টনমেন্ট বোর্ড বা বিজ্ঞপ্তি নগরীর এলাকা কমিটি দ্বারা পরিচালিত হতে হবে, এমন স্থানকে স্বয়ংক্রিয়ভাবে শহুরে এলাকা বিবেচনা করা হয়। ২০১১ ভারতীয় আদমশুমারিতে "নগর সমষ্টি" শব্দের সংজ্ঞা দিয়েছে একটি মূল শহরকে সমন্বিত একটি নগর অঞ্চল হিসাবে এর "বিস্তৃতি" (সংলগ্ন শহরতলির)।
যুক্তরাষ্ট্র
মার্কিন যুক্তরাষ্ট্রে দুই শ্রেণীর শহুরে এলাকা রয়েছে। একটি এলাকায় ৫০,০০০ বা তার বেশি লোকের বসবাস থাকলে তাকে শহুরে এলাকা নির্দেশ করে। ৫০,০০০ এর কম শহুরে এলাকাকে শহুরে ক্লাস্টার বলা হয়। ১৯৫০ সালের আদমশুমারির সময় মার্কিন যুক্তরাষ্ট্রে শহুরে এলাকা চিহ্নিত বা অঙ্কিত করা হয়, যখন ২০০০ সালের আদমশুমারিতে শহুরে ক্লাস্টার যোগ করা হয়। ১০,০০০ এর বেশি লোক রয়েছে এমন ২৩৭২টি শহুরে এলাকা এবং শহুরে ক্লাস্টার রয়েছে।
কাজী
কাজী বা কাদি (قاضي qāḍī বহুবচনে قضاة) হলো একটি আরবি শব্দ। শব্দটি قضى "বিচার করা" ক্রিয়া হতে উদ্ভূত হয়েছে। আরবি ভাষায় কাজি অর্থ বিচারক। ইসলামের প্রারম্ভিক যুগে কাজির বিচার কুরআন, হাদিস কিংবা ইজমার ভিত্তিতে হত। কাজী বাংলাদেশ এবং পৃথিবীর বিভিন্ন দেশের মুসলমানদের পদবি হিসেবে ব্যবহৃত হয়ে থাকে।
দাউদপুর শিক্ষা সদন (হাই স্কুল)
দাউদপুর শিক্ষা সদন (হাই স্কুল) এটা নন্দিগ্ৰাম থানার দাউদপুর গ্ৰাম পঞ্চায়েতর পাসে অবস্থিত, ১৯৬০ সালে এটি প্রতিষ্ঠিত হয়। এখানে ৫ম শ্রেনী থেকে ১০ম শ্রেনী পযর্ন্ত শিক্ষা প্রদান করা হয়।
৯৩৩
৯৩৩ গ্রেগরীয় বর্ষপঞ্জির একটি সাধারণ বছর।
কে জে যেসুদাস
কে জে যেসুদাস। একজন কিংবদন্তি ভারতীয় কণ্ঠশিল্পী, তিনি শ্রেষ্ঠ গায়ক হিসেবে সবচেয়ে বেশিবার জাতীয় চলচ্চিত্র পুরস্কার অর্জন করেছেন । তিনি হিন্দি , তামিল , তেলুগু , কন্নড় , মালয়ালম প্রভৃতি ভাষায় কয়েক হাজার গান গেয়েছেন ।
প্রাথমিক জীবন
কে জে যেসুদাস ১০ জানুয়ারি ১৯৪০ সালে কোচিনে জন্মগ্রহণ করেন । কে জে যেসুদাস ফোর্ট কোচিতে জন্মগ্রহণ করেন, প্রাক্তন কিংডম অফ কোচিন (এখন কেরালা), তিনি লাতিন ক্যাথলিক খ্রিস্টান পরিবারে জন্মগ্রহণ করেন । তার পিতার নাম অগাস্টিন জোসেফ এবং মাতার নাম এলিজাবেথ জোসেফ। তার পিতা, একজন সুপরিচিত মালালীয় শাস্ত্রীয় সংগীতশিল্পী এবং মঞ্চ অভিনেতা ছিলেন। তিনিই যেসুদাসের প্রথম গুরু (শিক্ষক) ছিলেন । যেসুদাসরা পাঁচজন ভাই বোন। তিনি পিতার  জ্যৈষ্ঠ পুত্র, এছাড়া তার তিনটি ছোট ভাই ও একটি ছোট বোন আছে।তিনি তার একাডেমিক সঙ্গীত প্রশিক্ষণ শুরু করেন R.L.V. সঙ্গীত একাডেমী, ত্রিপুনথুরা তে , পরবর্তীতে তিনি স্বাথী থিরুণাল কলেজ অব মিউজিকে অধ্যয়ন করেন। তিনি চেন্নাইয়ে বৈদ্যনাথ ভাগবতের কাছ থেকে উন্নত প্রশিক্ষণ গ্রহণ করেন। তিনি আর.এল.ভি. এ গণবোধন কোর্স সম্পন্ন করেন। ২০১১ সালে যেসুদাস প্লেব্যাক গায়ক হিসাবে তার কেরিয়ারের ৫০ বছর পূর্ণ করেন ।
পুরস্কার ও সম্মাননা
যেসুদাস রেকর্ড সংখ্যক ৭০ হাজারের অধিক গান গেয়েছেন । ভারত সরকার কর্তৃক ১৯৭৫ সালে তাকেপদ্মশ্রী ২০০২ সালে পদ্মভূষণ ২০১৭ সালে পদ্মবিভূষণ পুরস্কার দেওয়া হয় । একমাত্র তাকেই কেরালা সরকার প্রদত্ত "আস্থানা গায়াকান" পুরস্কার দেওয়া হয় । তিনি রেকর্ড সংখ্যক আট বার প্লেব্যাক সিঙ্গার হিসেবে জাতীয় পুরস্কার অর্জন করেন ।পঁচিশ বার কেরালা রাজ্য শ্রেষ্ঠ শিল্পী পুরস্কার পেয়েছেন । পাঁচবার তামিলনাড়ু সরকার প্রদত্ত শ্রেষ্ঠ শিল্পী পুরস্কার পেয়েছেন। চারবার অন্ধপ্রদেশ সরকার প্রদত্ত শ্রেষ্ঠ শিল্পী পুরস্কার পেয়েছেন । এছাড়াও তাকে "আনন্দলোক" পুরস্কার দেওয়া হয়েছে ।
স্তনবৃন্ত স্রাব
স্তনের স্রাব হল স্তনের বোঁটা থেকে তরল, স্তন চেপে বা ছাড়া। স্রাব দুধযুক্ত, পরিষ্কার, সবুজ, পুষ্প, রক্তাক্ত বা হালকা হলুদ হতে পারে। সামঞ্জস্য ঘন, পাতলা, চটচটে বা জলময় হতে পারে।
স্তনের স্রাব স্বাভাবিক হতে পারে, যেমন গর্ভাবস্থার শেষের দিকে বা প্রসবের পরে এবং জীবনের প্রথম সপ্তাহে নবজাতকদের মধ্যে দুধ । এটি প্রজনন বছরগুলিতে মহিলাদের মধ্যে চেপে ধরার পরেও স্বাভাবিক হতে পারে।  এটি অস্বাভাবিক হতে পারে যদি এটি পুরুষদের মধ্যে ঘটে, রক্ত থাকে, শুধুমাত্র একটি স্তন থেকে হয়, বা স্তনের পিণ্ড, ফোলা, লালভাব বা অতিরিক্ত ত্বকের পরিবর্তনের সাথে যুক্ত থাকে। অস্বাভাবিক স্রাবের কারণগুলির মধ্যে রয়েছে ইন্ট্রাডাক্টাল প্যাপিলোমা, নালী ইক্টাসিয়া, বন্ধ দুধের নালী, সংক্রামিত স্তন ( মাস্টাইটিস বা স্তনের ফোড়া ), স্তন ক্যান্সার, কিছু ওষুধ এবং প্রোল্যাক্টিন বাড়ায় এমন অবস্থা।
অ-গর্ভবতী, বুকের দুধ খাওয়ান না এমন মহিলাদের দুধের স্রাব অন্যান্য অস্বাভাবিক স্তনের স্রাবের থেকে আলাদাভাবে মূল্যায়ন করা হয়। প্রায়শই, লক্ষণ এবং পরীক্ষার উপর ভিত্তি করে কারণ নির্ধারণ করা যেতে পারে। কম থাইরয়েড বা উচ্চ প্রোল্যাক্টিন বাদ দেওয়ার জন্য রক্ত পরীক্ষা করা যেতে পারে। অন্যান্য পরীক্ষায় ম্যামোগ্রাফি, স্তনের আল্ট্রাসাউন্ড, স্তনের বায়োপসি, বা ত্বকের বায়োপসি অন্তর্ভুক্ত থাকতে পারে।
লক্ষণ ও উপসর্গ
স্তনের স্রাব হল স্তনের বোঁটা থেকে তরল, স্তন চেপে বা ছাড়া। স্রাব দুধযুক্ত, পরিষ্কার, সবুজ, পুষ্প, রক্তাক্ত বা হালকা হলুদ হতে পারে।  সামঞ্জস্য ঘন, পাতলা, চটচটে বা জলময় হতে পারে।
কারণসমূহ
প্রতিটি স্তনে যে ১৫ থেকে ২০ টি দুধের নালী থাকে তার যেকোনো একটি থেকে স্তনের স্রাব হতে পারে এবং এর কারণগুলিকে স্বাভাবিক (শারীরবৃত্তীয়) এবং অস্বাভাবিক (প্যাথলজিকাল) এ ভাগ করা যায়।
স্বাভাবিক
গর্ভাবস্থার শেষ কয়েক সপ্তাহ, প্রসবের পরে এবং বুকের দুধ খাওয়ানোর সময় স্তনবৃন্ত থেকে দুধের তরল স্বাভাবিক। কিছু নবজাতক শিশু একটি দুধের তরল ফুটো করতে পারে যা সাধারণত স্বাভাবিক এবং কয়েক সপ্তাহ স্থায়ী হয়।
অস্বাভাবিক
গর্ভাবস্থা বা স্তন্যদানের সাথে সম্পর্কিত নয় এমন স্বতঃস্ফূর্ত স্তনের স্রাবকে অস্বাভাবিক বলে মনে করা হয়, তবে বেশিরভাগ ক্ষেত্রে একটি অ-গুরুতর কারণ থাকে। পুরুষদের স্তনের স্রাব স্বাভাবিক নয়। স্তনের বোঁটা থেকে স্রাব অস্বাভাবিক (প্যাথলজিকাল) হওয়ার সম্ভাবনা বেশি যদি এটি স্ফটিক পরিষ্কার বা রক্তে দাগযুক্ত হয়, শুধুমাত্র একটি স্তন থেকে হয়, বা স্তনের পিণ্ড, ফোলা, লালভাব বা অতিরিক্ত ত্বকের পরিবর্তনের সাথে সম্পর্কিত।
একটি ব্লক বা বর্ধিত দুধ নালী স্তনের স্রাব হতে পারে।
ইন্ট্রাডাক্টাল প্যাপিলোমাগুলি ক্যান্সারবিহীন ক্ষত এবং ৩০ থেকে ৫০ বছর বয়সী মহিলাদের মধ্যে সবচেয়ে সাধারণ। কেন্দ্রীয় এবং পেরিফেরাল প্যাপিলোমাতে বিভক্ত, স্তনবৃন্ত স্রাব বেশি ঘন ঘন দেখা যায় যখন তারা কেন্দ্রীয় হয়। ইন্ট্রাডাক্টাল প্যাপিলোমায় আক্রান্ত মহিলাদের অর্ধেক পর্যন্ত রক্তাক্ত স্তনের স্রাব দেখা দিতে পারে, তবে এটি খড়-রঙেরও হতে পারে। এগুলি সাধারণত অনুভব করার জন্য খুব ছোট এবং স্তন ক্যান্সারের সাথে একটি বিরল সম্পর্ক রয়েছে।
স্তনবৃন্ত নিঃসৃত ১৫-২০% লোকের নালী ইকটাসিয়া পাওয়া যায়। এটি সাধারণত পেরিমেনোপজাল এবং মেনোপজকালীন মহিলাদের হয়, যাদের স্তনবৃন্তের ব্যথা এবং প্রত্যাহার যুক্ত থাকতে পারে। একটি পিণ্ড উপস্থিত হতে পারে.
ডাক্টাল কার্সিনোমা ইন সিটু (ডিসিআইএস) সাধারণত ম্যামোগ্রাফিতে অস্বাভাবিক ফলাফলের সাথে উপস্থাপন করে, তবে মহিলাদের মধ্যে পিণ্ড বা স্তনের স্রাবের সাথে কম ঘন ঘন দেখা দিতে পারে, যেখানে DCIS সহ পুরুষদের ক্ষেত্রে, স্তনের স্রাব সাধারণ উপস্থাপনা।
একটি স্তনে সংক্রমণ, হয় মাস্টাইটিস বা স্তন ফোড়া একটি স্রাব হতে পারে. স্তনবৃন্তের একজিমার ফলে স্তনের ত্বকে ক্রাস্টিং সহ স্রাব হতে পারে।
স্তন থেকে স্রাব স্তন ক্যান্সারের কারণে হতে পারে, বিশেষ করে যদি স্তনে পিণ্ড থাকে। পেগেট রোগে রক্তের দাগযুক্ত স্রাব দেখা দিতে পারে।
মিল্কি
কিছু অবস্থা যার কারণে প্রোল্যাক্টিন উত্থিত হয় তার ফলে স্তনের বোঁটা থেকে দুধের তরল বের হতে পারে। এর মধ্যে এন্ডোক্রাইন কারণ যেমন পিটুইটারি এবং থাইরয়েড রোগ এবং কিছু ওষুধ অন্তর্ভুক্ত। এই ধরনের ওষুধের মধ্যে রয়েছে:
মৌরি এবং মৌরি সহ কিছু ভেষজও স্তনের বোঁটা থেকে তরল বের হওয়ার কারণ হিসাবে জড়িত।
রোগ নির্ণয়
গর্ভবতী নয়, বুকের দুধ খাওয়ান না এমন মহিলাদের দুধের স্তনের স্রাবের মূল্যায়ন অন্যান্য অস্বাভাবিক স্তনের স্রাবের মূল্যায়নের থেকে আলাদা। প্রায়শই, পরীক্ষা না করেই কারণ নির্ণয় করা যায়।
যখন রক্ত পরীক্ষার অনুরোধ করা হয়, তখন তারা সাধারণত হাইপোথাইরয়েডিজম এবং হাইপারপ্রোল্যাক্টিনেমিয়াকে বাতিল করার জন্য থাইরয়েড পরীক্ষা এবং প্রোল্যাক্টিন অন্তর্ভুক্ত করে। বিবেচনা করা যেতে পারে এমন অন্যান্য পরীক্ষাগুলির মধ্যে রয়েছে ম্যামোগ্রাফি, স্তনের আল্ট্রাসাউন্ড, পিটুইটারি টিউমার বাতিল করতে মাথার সিটি স্ক্যান, স্তনের বায়োপসি, স্তনের নালীগুলির এক্স-রে ইমেজিং বা ত্বকের বায়োপসি।
স্তনবৃন্ত স্রাবের নমুনাগুলিতে ক্যান্সার কোষের অনুপস্থিতি ক্যান্সারকে বাদ দেয় না, তাই স্তনের স্রাবের সাইটোলজি সাধারণত সঞ্চালিত হয় না। যাইহোক, তদন্তের দিকনির্দেশনা পরিবর্তিত হয় এবং একটি স্তন থেকে স্রাব রক্তাক্ত হলে এবং মহিলার বয়স 50 বেশি হলে পরীক্ষা করার সম্ভাবনা বেশি। যদি পরীক্ষা করা হয় এবং ম্যালিগন্যান্ট কোষ পাওয়া যায়, তাহলে একটি অন্তর্নিহিত ক্যান্সারের সম্ভাবনা বেশি।
চিকিৎসা
প্রাথমিকভাবে, ক্যান্সারের জন্য একটি মূল্যায়ন নির্দেশিত হয়। চিকিত্সাটি পাওয়া কারণের উপর নির্ভর করবে, এবং ওষুধ পরিবর্তন করা, একটি গলদ অপসারণ করা, ত্বকের অবস্থার চিকিত্সার জন্য একটি ক্রিম প্রয়োগ করা বা স্রাব সৃষ্টিকারী অবস্থার চিকিত্সার জন্য ওষুধ দেওয়া অন্তর্ভুক্ত থাকতে পারে। নালী ইকটাসিয়া জড়িত নালীগুলি অস্ত্রোপচারের মাধ্যমে অপসারণের মাধ্যমে চিকিত্সা করা যেতে পারে। সংক্রামক কারণগুলির জন্য অ্যান্টিবায়োটিক এবং/অথবা ছেদ এবং নিষ্কাশনের প্রয়োজন হতে পারে। কখনও কখনও, কোন চিকিত্সার প্রয়োজন হয় না।
যদি কোন অস্বাভাবিকতা পাওয়া না যায়, একটি অস্ত্রোপচারের নালী ছেদন লক্ষণগুলি সমাধান করতে পারে। একক-নালী বা একাধিক-নালী স্রাব উপস্থিত কিনা এবং স্তনবৃন্ত স্রাবের লক্ষণগুলি ব্যক্তির জন্য কষ্টদায়ক কিনা তার উপরও চিকিত্সা নির্ভর করে। কিছু ক্ষেত্রে, আর কোন হস্তক্ষেপের প্রয়োজন হতে পারে না; অন্যদের ক্ষেত্রে, মাইক্রোডোকেকটমি বা সম্পূর্ণ নালী ছেদন উপযুক্ত হতে পারে। যদি ব্যক্তিটি বুকের দুধ খাওয়ানোর ক্ষমতা সংরক্ষণ করতে চান এবং শুধুমাত্র একক-নালী স্রাব উপস্থিত থাকে, তাহলে স্থানীয় নালী ছেদন করার জন্য ডাক্টোস্কোপি বা গ্যালাকটোগ্রাফি বিবেচনা করা উচিত।
এপিডেমিওলজি
স্তনবৃন্ত স্রাব মহিলাদের দ্বারা তৃতীয় সবচেয়ে সাধারণ স্তন অভিযোগ, স্তন ব্যথা এবং স্তনে পিণ্ডের পরে। 10% মহিলা তাদের স্তন চেপে ধরার সময় স্তনের নিপল থেকে স্রাব লক্ষ্য করতে পারেন এবং 50% এরও বেশি মহিলা স্তন পাম্প ব্যবহার করে এটি অনুভব করতে পারেন।
বেশিরভাগ অস্বাভাবিক স্তনের স্রাব স্তন ক্যান্সারের সাথে যুক্ত নয়, তবে স্তন ক্যান্সারের 1-5% স্তনের স্রাবের সাথে উপস্থিত থাকে।
ভিক্টর ইংভে
ভিক্টর ইংভে (Victor Yngve) (জন্ম জুলাই ৫, ১৯২০) শিকাগো বিশ্ববিদ্যালয়ের ভাষাবিজ্ঞান বিভাগের প্রফেসর এমেরিটাস। তিনি গণনামূলক ভাষাবিজ্ঞান ও স্বাভাবিক ভাষা প্রক্রিয়াকরণ-এর সবচেয়ে পুরনো গবেষকদের একজন।
৯৩৪
৯৩৪ গ্রেগরীয় বর্ষপঞ্জির একটি সাধারণ বছর।
দিলীপ ট্রফি
দিলীপ ট্রফি ভারতের একটি ঘরোয়া প্রথম শ্রেণির ক্রিকেট প্রতিযোগিতা। ভারতের বিভিন্ন ভৌগোলিক অঞ্চলকে প্রতিনিধিত্বকারী ক্রিকেট দলগুলি এই প্রতিযোগিতায় অংশগ্রহণ করে। প্রতিযোগিতাটি নওয়ানগর-এর (বর্তমান জামনগর-এর) কুমার শ্রী দিলীপসিংজি-র নামে নামাঙ্কিত। মূলত রনজি ট্রফির সাফল্যের ভিত্তিতে এই টুর্নামেন্টের দলের সদস্যের নির্বাচন হয়।
ইতিহাস
প্রতিযোগিতাটি ১৯৬১-৬২ মৌসুমে ভারতীয় ক্রিকেট কন্ট্রোল বোর্ড দ্বারা শুরু হয়েছিল। উদ্বোধনী টুর্নামেন্টটি পশ্চিম অঞ্চল জিতেছিল যারা ফাইনালে দক্ষিণ অঞ্চলকে ১০ উইকেটে পরাজিত করেছিল। ১৯৬২-৬৩ মৌসুমে ওয়েস্ট ইন্ডিজের একজন টেস্ট ক্রিকেটার দ্বারা পাঁচটি দলের মধ্যে চারটি দলের (সকল কেন্দ্রীয় অঞ্চল ছাড়া) তাদের বোলিং আক্রমণকে শক্তিশালী করেছিল। পশ্চিম অঞ্চল এখন ১৯টি ট্রফি সহ বর্তমান সর্বোচ্চ ট্রফিধারী।
বিন্যাস
২০০২-০৩ মরসুমের জন্য, জোনাল দলগুলিকে পাঁচটি নতুন দল দ্বারা প্রতিস্থাপিত করা হয়েছিল - এলিট এ, এলিট বি, এলিট সি, প্লেট এ এবং প্লেট বি। এই দলগুলিকে নতুন এলিট গ্রুপ এবং প্লেট গ্রুপ বিভাগ থেকে তৈরি করা হয়েছিল যেগুলি তে চালু করা হয়েছিল। সেই মৌসুমে রঞ্জি ট্রফি; যাইহোক, এই ফর্ম্যাটটি শুধুমাত্র একটি মৌসুমের জন্য স্থায়ী হয়েছিল, কারণ এটি অনুভূত হয়েছিল যে নতুন দলগুলির পরিচয়ের অভাব ছিল।